U potrazi za novim dubinama - Impuls\nObjavljeno: Četvrtak, 21 Novembar 2019 09:14\nMeđunarodni tim istraživača ima prilično ambicioznu viziju istraživanje planete Zemlje do 2050. godine\nViše od jednog meseca naučnici plove obalom Ekvadora tragajući za masama mikroba koji žive u dve dugačke rupe izbušene na dnu okeana. Istraživači iz svih delova sveta nalaze se na sada već legendarnom istraživačkom brodu JOIDES Resolution, a njihovo svojevrsno krstarenje je poslednje u pet decenija dugoj istoriji „naučnog bušenja“ u okeanima. Upravo je ova praksa bušenja rupa na morskom dnu načinila prekretnicu kada je nauka o Zemlji u pitanju, pomažući istraživačima da potvrde teoriju tektonike ploča, otkriju mikrobe duboko u okeanskoj kori i ispitaju zemljotrese i cunamije.\nAli da bi ovo polje nastavilo da se razvija i sama nauka napreduje, naučnici sada moraju da ubede međunardne donatore i razne agencije da im je za nova otkrića neophodan novac. Naime, međunarodni ugovor pod nazivom International Ocean Discovery Program (IODP), kojim su regulisana bušenja okeana, ističe 2023. U njemu učestvuju istraživači iz 26 država, koji će se sredinom septembra sastati u japanskoj Osaki kako bi diskutovali o tome šta posle IODP-a. Naučnici bi tamo trebalo da predstave novi spisak naučnih ciljeva za narednu fazu bušenja u okeanu, od 2023. do 2050. godine, i da ubede agencije da daju novac za to.\nZemlje članice IODP-a zajedno troše oko 150 miliona dolara godišnje na slanje istraživača na ekspedicije. „Ulozi su zaista veliki ako želimo da nastavimo naučno bušenje okeana nakon 2023. godine“, kaže Entoni Kopers, morski geolog sa Državnog univerziteta Oregon.\nNeki od planova uključuju ispitivanje dna okeana kako bi se saznalo više o tome kako bi Zemlja mogla da se ponaša tokom budućih klimatskih promena. Ostali ciljevi uključuju ispitivanje nastanka i evolucije života u okeanskoj kori. Sada ostaje da se vidi koja će od 26 zemalja članica pristati da finansira, i koje će planove one prihvatiti. Jednom kada istraživači odobre konačni plan, vladine i nevladine agencije za finansiranje moraće da odluče koliko su spremne da ulože u budućnost istraživanja Zemlje bušenjem okeanskog dna.\nIpak, za nove ekspedicije potrebni su i novi brodovi, prvenstveno zato što bi legendarni – i zastareli – JOIDES Resolution, koji plovi od 1985, do septembra 2024. trebalo da ode u penziju. Norveška brodarska kompanija Siem Offshore ponudila je da besplatno izgradi drugi brod, u zamenu za desetogodišnje pravo upravljanja njime.\nJapan će najvervatnije nastaviti da šalje naučnike na svoj broj Chikyu, koji radi od 2007. Chikyu može da buši morsko dno mnogo dublje nego JOIDES Resolution, ali on plovi gotovo isključivo u japanskim vodama. Grupa evropskih zemalja – The European Consortium for Ocean Research Drilling – najverovatnije će nastaviti da iznajmljuje industrijske brodove za svoje ekspedicije. Izgleda da je u najboljem položaju Kina, koja bi trebalo da ima gotov vlastiti brod do 2020. – to plovilo bi trebalo da se fokusira na traženje gasnih hidrata u blizini kineske obale, ali bi moglo i da se šalje na međunarodne istraživačke ekspedicije. Očekuje se da će predstavnici kineske zajednice za okeanska bušenja raspravljati o ovoj mogućnosti na sastanku u Osaki.\nZašto pande imaju crno-bijelo krzno?


Srpkinja napravila haos u Beču: Pretukla policajca, a kada su joj u pomoć pritrčali mladići nastao opšti metež - PORTAL REVIJE FOKUS\nSrpkinja napravila haos u Beču: Pretukla policajca, a kada su joj u pomoć pritrčali mladići nastao opšti metež\nJuly 9, 2019 drdrago\tNo Comments\nKada je jedan od policajca uspio da smiri ženu i pokušao da joj veže noge, ona ga je više puta šutnula u čelo, usljed čega je zadobio podlive na glavi. Ubrzo nakon tog incidenta, iz kluba je izletjelo još muškaraca, za koje potparolka tamošnje policije nije znala da objasni u kakvoj su vezi sa uhapšenom ženom. Između 20 i 25 muškaraca zahtijevalo je od policije da ženu ostave na miru. Vidjevši da situacija postaje sve nategnutija, policajci su pozvali pojačanje od 14 kolega kako bi se pobješnjela grupa obuzdala\nTri uhapšene osobe, tri ranjena policajca, uništen policijski automobil i takozvana motorola – epilog su incidenta koji se dogodio u centru Beča u noći između ponedjeljka i utorka, a koji je izazvala 21-godišnja ponješnjela Srpkinja.\nVidjevši da situacija postaje sve nategnutija, policajci su pozvali pojačanje od 14 kolega kako bi se pobješnjela grupa obuzdala.\nAustrijanac (28) i 25-godišnjak su potom uhapšeni i smješteni u policijski automobil. Međutim, na putu do policijske stanice stariji muškarac je nastavio da bjesni, divlja i uništava unutrašnjost vozila, prilikom čega je polomio vrata automobila, prenosi “Blic”. Zbog toga je po uhapšene moralo doći novo policijsko vozilo.\nPrethodna priča Ambasada Crne Gore u Srbiji proslavila Dan državnosti\nSledeća priča Bajraktarević na sastanku sa Ramosajem: Put Plav – Dečani prioritetan infrastrukturni projekat\nTrebinje: Poslušajte i pogledajte kako đakon izvodi ilahiju “Dođi vidi ašk šta čini” (VIDEO)


Večeri dokumentarnog filma Srpske u Sankt Peterburgu – Portal za kulturu Republike Srpske\nPredstavljanje filmova pod nazivom “Večeri dokumentarnog filma Republike Srpske” organizuje se u okviru manifestacije “Dani Republike Srpske u Sankt Peterburgu”, koja počinje danas i traje do ponedjeljka, 14. maja, pod pokroviteljstvom Vlade Republike Srpske i Vlade Sankt Peterburga, saopšteno je iz Kinoteke.\nTokom trodnevnog programa, od danas do subote, 12. maja, koji će biti održan u Kinocentru “Rodina” u Sankt Peterburgu, biće prikazani višestruko nagrađivani dokumentarci Duška Anđića, Milovana Pandurevića, Sime Brdara, Milenka Jovanovića, Snježana Lalovića, Branka Lazića i Mire Lolić Močević, proizvedeni od 1995. do 2018. godine. Kinoteku Republike Srpske predstavljaće direktor Milovan Pandurević.\nProgram počinje danas u 17.00 časova projekcijom dokumentaraca “Moj Milane” /1995/ Duška Anđića, “Suvenir” /1998/ Milovana Pandurevića, “Bukvar Bukvica” /2001/ Milenka Jovanovića, u produkciji “Srna filma”, te “Sunce i žica” /2006/ Sime Brdara, u koprodukciji Spomen-područja Donja Gradina iz Kozarske Dubice i beogradskog “Filma i tona”.\nZa sutra je predviđeno prikazivanje dokumentaraca “Biti ili ne Ivan Hiti” Branka Lazića iz 2015. godine i ovogodišnji “Tanakini mostovi” Snježana Lalovića, u produkciji Radio-televizije Republike Srpske.\nProgram se završava u subotu, 12. maja, projekcijom dugometražnog dokumentarnog filma “Dušu nisu ubili” Mire Lolić Močević iz 2017. godine, u produkciji Asocijacije Rusko-srpski most i Radio-televizije Republike Srpske.\nSvečano otvaranje manifestacije planirano je danas u 18.20 časova u Državnom dramskom pozorištu “Prijut Komedijanta” u Sankt Peterburgu.\nU kulturnom dijelu programa “Dana Republike Srpske u Sankt Peterburgu” učestvuju i Narodno pozorište Republike Srpske, Narodna i univerzitetska biblioteka Republike Srpske, Muzej Republike Srpske i kvartet “Flutete” iz Banjaluke.\nProgram predstavljanja Srpske u oblasti kulture u okviru manifestacije “Dani Republike Srpske u Sankt Peterburgu” usaglašen je sa Ministarstvom prosvjete i kulture i Ministarstvom za ekonomske odnose i regionalnu saradnju, u koordinaciji sa Predstavništvom Republike Srpske u Ruskoj Federaciji.


Sloven iz Rume naneo Beograđankama drugi poraz u Super B ligi: "Bitno je da je jesenja titula u Beogradu!" | | Rukometni Žurnal\nSloven iz Rume naneo Beograđankama drugi poraz u Super B ligi: “Bitno je da je jesenja titula u Beogradu!”\nU sportskom centru “Voždovac” prvoplasirana ekipa ORK Beograda dočekala je veoma iskusnu ekipu Slovena iz Rume gde su gosti slavili rezultatom 26:33 (16:15).\nVrlo nezgodan meč sačekao je motivisane Beograđanke gde su se nadale da mogu da dođu do bodova ali sreća je bila na strani gostiju iz Rume.\nU prvom poluvremenu Beograđanke nisu povele sve do 21. minuta kada je Garović Sara sjajnim pogotkom podigla svoju ekipu koja je održavala prednost sve do kraja prvog poluvremena. Veliki problem je stvarala Tabak Dunja iz gostujuće ekipe koja je već u prvom poluvremenu najavila sa svojih 7 pogodaka da će biti “noćna mora” Beograđankama.\nVuičić Iva je otvorila drugo poluvreme i vratila rezultat na nerešeno (16:16) gde, može se reći, meč je krenuo od nule. Igrao se egal sve do 44. minuta kada su gošće dodale gas i opet preko Tabak Dunje pogađali koja je na ovom meču bila izvrsna sa 16 pogodaka što se ne viđa tako često. “Jurile” su se ekipe do jednog dela kada su odlučno “zapucale” gošće i odvojile se na +3. Trener domaće ekipe, Tomić Dragoslav je odmah zatražio tajm aut i pozvao svoje devojke na minut odmora kako bi prekinuo niz Slovena. Domaće rukometašice su pokušavale na sve načine da stignu do izjednačenja ali nije im bilo pomoći jer se u 55. minutu Sloven odvojio na 30:25 gde je moglo samo čudo da spasi Beograđanke. Do kraja meča pogađala je igračica sa brojem 6 Tabak Dunja koja je proglašena za najboljeg igrača utakmice i njena saigračica Vuičić Iva dok su ostale rukometašice Slovena (njih 5) ubeležile 10 golova. U domaćem sastavu najefikasnija je bila Garović Sara i Kaitović Tamara sa 8 dok je Gudžić Anđela ubeležila 4 pogotka.\nBeograđanke su sa 18 bodova završile na prvom mestu samo zato što imaju 334 datih golova dok je Železničar iz Inđije drugi sa istim bodovima, istom gol razlikom ali manje datih golova, takođe je i ekipa Vrbasa sa 18 bodova ali uz gol razliku +36 što nam najavljuje veoma zanimljiv drugi deo lige koji kreće 22.2.2019.\nPredhodna vest Lavovi u Bačkoj Palanci nadigrali Jugović!\nSledeća vest Sloga iz Petrovca na Mlavi jesenji šampion Prve lige “Centar”


Direktor "Ventila" povukao ostavku Nadnaslov\nBOR - Vršilac dužnosti direktora fabrike "Ventili za pneumatike" (FAVEP) Nebojša Janošević, koga je grupa radnika pre tri dana pod pritiskom primorala da podnese ostavku, obratio se juče novinarima kako bi demantovao sve optužbe izrečene na njegov račun.\n"Dopis koji su radnici FAVEP-a poslali predsednicima odbora FAVEP-a i RTB-a u čijem sastavu posluje fabrika, kao i mnogim ministarstvima i policiji o mojim navodnim nezakonitim radnjama, prepun je paušalnih i netačnih podataka. O svim tačkama napada na mene izdaću posebno saopštenje i istovremeno insistirati da MUP izvrši tačan pregled dokumentacije poslovanja ove fabrike", rekao je Janošević.\nRadnici FAVEP-a označili su Janoševića kao najvećeg krivca zbog teškog stanja u preduzeću i 13 neisplaćenih zarada, optužujući ga za loše poslovanje, sumnjive poslove sa privatnicima i plaćanje visokih avansa za neobavljene poslove. Povodom ovih optužbi Janošević je najavio pokretanje tužbe protiv, kako je rekao, "vinovnika koji su na sraman način pokušali da destabilizuju rad fabrike u trenutku kada je konačno dobila posao posle više meseci".\nJuče su se oglasili i Samostalni i Nezavisni sindikat FAVEP-a sa zvaničnim zahtevom predsedniku odbora Ivanu Grbinu, v.d. direktoru Nebojši Janoševiću i resornim ministarstvima Vlade Srbije, u kojem se traži materijalna pomoć za radnike u visini dve bruto zarade, ubrzanje realizacije socijalnog programa kako bi se rešio višak radne snage po programu Vlade Srbije i realizacija aukcijske dokumentacije do kraja maja.\nBor: Direktor "Ventila" povukao ostavku\nPirot domaćin 39. Susreta profesionalnih pozorišta Srbije\nPosle duže pauze u pirotskoj Bolnici ponovo radi skener


I Nemačka oborila rekord dnevnih Covid-19 infekcija - Ekonomske Vesti\nI Nemačka oborila rekord dnevnih Covid-19 infekcija\nU poslednjih 24 sata u Nemačkoj je potvrdjeno 6.638 novih slučajeva Covid-19 čime je oboren dosadašnji dnevni rekord postavljen u martu.\nPosle osmočasovnog većanja nemačke kancelarke Angele Merkel i 16 pokrajinskih premijera, sinoć su zaoštrene mere u pogledu okupljanja i nošenja maske što bi trebalo da spreči potrebu još jednog opšteg karantina pogubnog za nemačku privredu.\nNemačka oštro ograničava privatne proslave u privatnim prostorijama\nU žarištima virusa gde se u toku sedam dana utvrdi 35 novoinficiranih na 100.000 stanovnika biće obavezno nošenje zaštitnih maski i na otvorenom. U tom slučaju broj učesnika okupljanja na otvorenom ograničen je na 25, a u privatnim prostorijama na 15.\nUkoliko broj inficiranih poraste na 50 na svakih 100.000 stanovnika, i na otvorenom i u privatnim prostorijama dozvoljeno je okupljanje najviše 10 osoba, pri čemu se može raditi o članovima najviše dva domaćinstva.\nNemci su ostali duboko podeljeni oko zabrane smeštaja u hotelima za osobe iz nemačkih gradova i oblasti, koje Robert Koh institut odredi kao žarišta Covid-19, sa više od 50 zaraženih na 100.000 stanovnika, sem ukoliko poseduju negativan test na Covid-19.\nPosle ogromnih protesta hotelijera,\ndve pokrajine su danas za svoju teritoriju ukinule tu zabranu: Saksonija i Baden Virtemberg.\n← Ljudi sa krvnim grupama O i B kraće boluju od Covid-19\nDa li ovi dokumenti Zajednici srpskih opština garantuju izvršne funkcije? →


ГИС ДАН СРБИЈА 2017 | Географски факултет\nGeografski fakultet > Vesti fakulteta > GIS DAN SRBIJA 2017\nGIS DAN SRBIJA 2017\n„GIS dan Srbija 2017″ – 15. novembar\nMeđunarodni GIS dan (GIS Day) se ove godine obeležava 15. novembra 2017. godine na Univerzitetu u Novom Sadu, a u organizaciji Departmana za geografiju, turizam i hotelijerstvo, Prirodno-matematičkog fakulteta.\nCilj „GIS dana Srbija 2017“ je da se stručnjaci i šira javnost informišu o novim trendovima u primeni GIS-a, koji je danas sve više prisutan u svakodnevnom životu ljudi kao i u velikom broju delatnosti. GIS dan se obeležava od 1999. godine širom sveta, a u Srbiji od 2013. godine. GIS dan je 2016. godine uspešno obeležen na Geografskom fakultetu na Univerzitetu u Beogradu uz učešće velikog broja studenata, profesora, GIS eksperata i predstavnika iz sektora privrede.\nUčesnici „GIS dana Srbija 2017″ će moći da se upoznaju sa aktivnostima kompanija, visokoškolskih i istraživačkih institucija u Srbiji vezanih za GIS putem predavanja, radionica i praktičnih demonstracija. Studenti će i ove godine imati priliku da preko postera prikažu rezultate svojih istraživanja, osvoje nagrade i da ostvare kontakte sa potencijalnim poslodavcima. Srednjoškolci će takođe moći da se upoznaju sa mogućnostima stručnog usavršavanja u oblasti GIS-a, geoinformatike i geomatike u Srbiji.\nViše nformacija možete pronaći na zvaničnoj stranici GIS dan Srbija 2017.


Kreće kosmička bitka: Rusija protiv 60 kompanija i jedne državice - Impuls\nObjavljeno: Petak, 06 Oktobar 2017 15:00\n„Roskosmos“ je osudio zakon koji je donio Luksemburg, a kojim se osigurava pravni status eksploatacije rudnog bogatstva u svemiru privatnih kompanija. Evropsko vojvodstvo je druga država u svijetu koja je zakonski dozvolila eksploataciju i prodaju svemirskih resursa, uključujući osvajanje asteroida.\nPrema preliminarnim procjenama, prihodi od ove djelatnosti mogu da dosegnu bilione dolara, jer su asteroidi bogati platinom, volframom, bakrom i niklom.\nDonošenje zakona koji je stupio na snagu 1. avgusta 2017. godine izazvao je zabrinutost kod eksperta, ali i političara.\nPrema dogovoru iz 1967. godine koji je potpisalo više od 100 država kosmički objekat ili njegov dio ne može da bude privatno vlasništvo. „Kosmički prostor, uključujući Mjesec i druga nebeska tijela, ne može da pripada državi niti putem proglašenja suvereniteta nad njim, niti putem korišćenja ili okupacije, niti drugim sredstvima“, navodi se u drugoj tački dogovora.\nPrema mišljenju eksperata, i SAD i Luksemburg su iskoristili to što u ugovoru nije bilo govora o eksploataciji rudnih bogatstava. „Roskosmos“ smatra da međunarodna zajednica treba da vodi dijalog u okviru međunarodnih organizacija, na primjer UN, jer jednostrane inicijative mogu da dovedu do negativnih posljedica.\nPrema procjenama kompanija „Dip spejs industriz“ i „Planetari risorses“, koje su postale partneri Luksemburga, vrijednost prirodnih resursa može da se mjeri bilionima dolara. Na primjer, vrijednost resursa koji su letjeli pored Zemlje 2015. godine na asteroidu UW-15 procjenjuje se na sumu između 300 milijardi i 5,4 biliona dolara. Prema mišljenju američkih naučnika, objekat sadrži veliku količinu ruda — između ostalog, 100 miliona tona platine.


Prijem za delegaciju Državnog univerziteta u New Yorku – SodaLIVE.ba | Lukavački info portal\nPrijem za delegaciju Državnog univerziteta u New Yorku\nPremijer Tuzlanskog kantona danas se susreo sa delegacijom Državnog univerziteta u New Yorku (SUNY Canton) koju je predvodio predsjednik ovog Univerziteta dr. Joseph L. Kennedy. Susretu je prisustvovao i predsjednik Američkog univerziteta u BiH Denis Prcić.\nRazgovarano je o saradnji i razvoju Američkog univerziteta u Bosni i Hercegovini, a koji uspješno sarađuje sa Državnim univerzitetom u New Yorku.\nGospodin Kennedy, koji se prvi put nalazi u posjeti Bosni i Hercegovini, izrazio je zadovoljstvo zbog uspješnog razvoja Američkog univerziteta u Bosni i Hercegovini te zahvalnost Vladi Tuzlanskog kantona na izuzetno dobroj sradnji i podršci koju pruža Američkom univerzitetu.\n„Naše partnerstvo sa Američkim univerzitetom u Bosni i Hercegovini počinje se realizirati u punom kapacitetu sutrašnjom ceremonijom na kojoj ćemo promovisati prve diplomce ovog Univerziteta u Tuzli. SUNY je poznat po tome da naši diplomci uspješno pronalaze posao, a to želimo postići i kroz razvoj zajedničkih programa sa Američkim univerzitetom u Bosni i Hercegovini. Mi kroz te programe želimo školovati kadrove koji trebaju tržištu“.\nPremijer Tuzlanskog kantona je uputio čestitke Američkom univerzitetu u Tuzli na uspješne četiri godine rada koje će sutra biti obilježene promocijom 18 diplomanata te zahvalnost Državnom univerzitetu u New Yorku na podršci koju pruža Američkom univerzitetu u našoj zemlji.\n„Pokazali ste da vam je jedan od prioriteta kvalitet školovanja. Osim nastavnog procesa koji se odvija u BiH mladi ljudi imaju priliku da tokom boravka u Sjedinjenim Državama stiču i vrlo značajna dodatna iskustva i vještine. Očekujemo da će prva generacija koja će sutra dobiti diplome Američkog univerziteta u Bosni i Hercegovini dati veliki doprinos razvoju Tuzlanskog kantona i Bosne i Hercegovine u cjelini“ istakao je premijer Mujić.


Autovesti, Pitanje: Pasoš za psa?\nVaša lokacija: Naslovna strana » Vaša pitanja » Pitanje: Pasoš za psa?\nŠta treba od papira za psa\nPlaniram da zimujem u Austriji i poveo bih svog psa, koji je inače haski a nikada nije video pravi sneg (beogradski sneg ne računam u pravi sneg).\nInteresuje me kakva je procedura za prelazak granice sa psom i šta mi sve treba od papirologije?\nPotrebno je da psu nabavite pasoš, a da biste ga dobili morate obezbediti potvrdu da je pas zdrav, redovno vakcinisan i mikročipovan. Zato idite u veterinatsku ambulantu, gde ćete dobiti ovu potvrdu i sa njom u roku od 24 sata idite u Republičku veterinarsku inspekciju kako biste dobili sertifikat sa kojim životinja može da putuje van zemlje.


Na sarajevski aerodrom uskoro bi trebali slijetati avioni iz Amerike – BHDINFODESK\nNa sarajevski aerodrom uskoro bi trebali slijetati avioni iz Amerike\nby BHD Info Desk Administrator 27/06/2021 27/06/2021 01208\nAerodrom Sarajevo uspješno je završio reviziju američke Uprave za sigurnost transporta, koja je preduvjet za pokretanje direktnih letova za Sjedinjene Američke Države i provodi se prije uvođenja usluga u zemlju.\nPutem svog programa procjene stranih aerodroma, TSA, komponenta Ministarstva za nacionalnu sigurnost SAD-a, određuje da li strani aerodromi koji pružaju usluge Sjedinjenim Državama održavaju i provode efikasne sigurnosne mjere.\nTokom svoje procjene tim inspektora koristio je nekoliko metoda da utvrdi nivo usklađenosti aerodroma sa standardima ICAO (Međunarodne organizacije civilnog zrakoplovstva), uključujući razgovore s aerodromskim službenicima, ispitivanje dokumenata koji se odnose na mjere sigurnosti aerodroma i provođenje fizičke inspekcije aerodroma. Slično tome, TSA je revidirao aerodrom u Beogradu krajem 2015. godine, prije nego što je Air Serbia uvela letove za New York.\n“Cilj revizije bio je procijeniti provedbu standarda sigurnosti civilnog zrakoplovstva i odgovarajuće preporučene prakse”, kazali su iz Aerodroma Sarajevo.\nAmerički prijevoznik Eastern Airlines planirao je ovog ljeta pokrenuti liniju između Chicaga i Sarajeva, ali je otkazao prodaju karata u roku od nekoliko dana.\nGeneralni direktor sarajevskog aerodroma Alan Bajić rekao je prošlog mjeseca za EX-YU Aviation News kako pregovaraju s Eastern Airlinesom, koji planira uspostaviti letove između Chicaga i Sarajeva. Prijevoznik je planirao rutom upravljati jednom sedmično, između 28. maja i 3. septembra, svojim avionom Boeing 767-200ER sa 238 sjedišta.\nSarajevo nikada nije imalo redovne direktne letove za Sjedinjene Američke Države. Pred pandemiju 2019. godine New York, Chicago i Boston bili su glavne neobrađene rute između Sarajeva i SAD-a na osnovu podataka OAG-a. Između njujorških aerodroma i glavnog grada Bosne i Hercegovine letjelo je ukupno 7.165 putnika, 5.995 do i iz Chicaga i 3.165 putnika do i iz Bostona. Kompanije Turkish Airlines, Austrian, Air Serbia i Lufthansa putnici su prvenstveno koristili za povezivanje na letovima između Sjedinjenih Država i Sarajeva, piše EX-YU Aviation.\nVahidu Tiriću umjetniku koji slika nogama, potrebna pomoć za kupovinu nove proteze\nDirektne strane investicije: U Srbiji 3,44 milijarde dolara u BiH 371 milion\nPoruka Dodiku iz Kanade: Mi nećemo šutiti sve dok se Bosna i Hercegovina ne oslobodi takvih kao što si ti\nBHD Info Desk Administrator 18/04/2021 19/04/2021


Šabić: Obavezni vojni rok - potencijalno "rizičan avanturizam"\n01/06/2022 | 17:15\nAdvokat i član Upravnog odbora Beogradskog centra za bezbednosnu politiku Rodoljub Šabić ocenio je da bi insistiranje na uvođenju obaveznog vojnog roka moglo da se pokaže i kao “rizičan avanturizam”, jer predstavnici vlasti treba da razmisle da li je bolje ulagati u druge potrebe sistema odbrane.\nŠabić je za agenciju Beta rekao da bi uvođenje obaveznog vojnog roka donelo dodatni finansijski teret, a predstavnici vlasti moraju javnosti da kažu kolika su sredstva odvojena za vojsku i odakle bi se dodatna sredstva obezbedila.\nRodoljub Šabić (foto: Medija centar)\n“Kao i da li bi, ako se već povećavaju rashodi, bilo bolje ulagati u druge potrebe sistema odbrane bolje plate i uslove rada profesionalne vojske, infrastrukturu, obrazovanje, zdravstvo i slično”, kazao je on.\nBez odgovora: Zašto?\nŠabić je istakao da ne vidi šta bi se promenilo na bolje uvođenjem obaveznog vojnog roka. On je kazao da nedostaje odgovor nadležnih na pitanje kakve bezbednosne pretnje od Srbije zahtevaju promenu trenutnog kombinovanog vojnog sistema.\nPrema njegovim rečima, stručna javnost nije konsultovana oko glavnih rizika i problema koje bi izazvalo vraćanje obaveznog vojnog roka.\nSva pitanja zavise od volje i želje predsednika\n“Zbog toga se teško oteti utisku da se lansiranje i verovatna realizacije ove ideje zasniva na proceni da je to trenutno povoljna politička poruka, a ne na argumentima koji bi bili rezultat kompleksne analize ekonomskih i bezbednosnih interesa Srbije”, zaključio je advokat.\nŠabić je istakao da u Srbiji gotovo sva državna pitanja manje zavise od relevantnih faktičkih i pravnih okolnosti, a mnogo više od želja i volje predsednika.\n“A budući da je on već izjavio da će predložiti uvođenje obaveznog vojnog roka, čak i konkretnu dužinu roka od 90 dana, to praktično, gotovo izvesno znači da je odluka već doneta”.\nVojsku godišnje napusti 1.000 do 2.000 profesionalaca\nŠabić je ocenio da je potrebno promeniti uslove rada u vojsci, pre nego sistem.\n“Kod nas, prema čestim medijskim izveštajima, zbog niskih plata, loših uslova rada, korupcije itd. vojsku na godišnjem nivou napušta 1.000 do 2.000 profesionalaca. Česte su i informacije o odlasku oficirskih kadrova čak i sa visokih pozicija, koji nakon dugogodišnjeg služenja napuštaju sistem nezadovoljni uslovima rada.”\nU tom kontekstu važno je seriozno, odgovorno razmotriti da li se obaveznim vojnim rokom može nadomestiti odliv profesionalaca ili bi se olakim i nekritičkim pristupanjem takvom rešenju mogla ugroziti bezbednost zemlje, kazao je on.\nTOP 4 momenta sa inauguracije


Istanbul: Obilježen Dan bijelih traka\nAutor:\tKadušić Faris\tJuni 02, 2019\t0\nU znak sjećanja na genocid u Prijedoru, Asocijacija bošnjačke omladine Istanbul (GBDİ), uz podršku Bosna Sancak Kültür ve Yardımlaşma Derneği i Bosna Sancak Akademik Kültür ve Tarih Vakfı, je organizovala program kako bi podsjetila na sve žrtve tog genocida.\nStudenti, članovi Asocijacije, su građanima Istanbula dijelili letke na kojima je ukratko napisano šta se desilo 31. Maja 1992. godine, te bijele trake koje su simbol ovog stradanja.\nNa ovaj način, Asocijacija bošnjačke omladine Istanbul, je još jednom ispunila jedan od svojih ciljeva, a to je obilježavanje datuma bitnih za Bosnu I Hercegovinu, kao i za bošnjački narod. Studenti su na ovaj način poručili da, ono što se desilo u periodu od 1992. – 1995. godine, nije zaboravljeno niti će se dopustiti da se zaboravi. Osman Omerdić, predsjednik Asocijacije bošnjačke omladine Istanbul, je kazao da je ovo mali dio onoga što mi možemo uraditi za našu domovinu i narod, te da će Asocijacija nastaviti sa ovakvim programima koji će podsjetiti naše studente i građane Istanbula na ono što se dešavalo u historiji Bosne I Hercegovine.\nAsocijacija bošnjačke omladine Istanbul je osnovana 2011. godine od strane tadašnjih studenata u ovom gradu, te djeluje i dan danas.\n« San   Jose:   Mubarek   noć   obilježena   i   u   jednom   od najzapadnijih   bošnjačkih džemata Australija: Hatme u džematu Adelaide »\nOIC: Istočni Jerusalem je glavni grad Države Palestine\nIz mektepskih klupa - učenički radovi prevedeni na turski jezik


“Omladinski ambasadori pomirenja 2014” : EU integracije kao sredstvo regionalnog pomirenja | Centar za nove inicijative\nPolaznik II generacije Političke akademije SDA Sanel Prelić učestvovao je u programu „Omladinski ambasadori pomirenja 2014” koji je u organizaciji NVO Omladinski odbor za obrazovanje iz Srbije, a uz podršku Britanske ambasade održavao prošle sedmice u Beogradu. U okviru šestodnevne konferencije, na kojoj je učestvovalo dvadesetak mladih iz Bosne i Hercegovine, Srbije, Makedonije i Kosova, Sanel je imao priliku da razgovara i usporedi iskustva svog društva i ostalih u procesu tranzicije i pomirenja u regionu, koristeći evropske integracije kao pomoćni mehanizam.\nProgram je obuhvatio tri glavne teme, i to: EU integracije, historija i proces pomirenja u regionu. Osim predavanja na kojima su predavači i moderatori bili eminentni stručnjaci iz diplomatije, vladinih institucija, organizacija civilnog društva i sa univerziteta, učesnici su posjetili različite institucije među kojima EU Info centar, Narodnu skupštinu Srbije, EU Delegaciju u Srbiji, Tužilaštvo i sud za ratne zločine i mnoge druge.\nUčesnici su u obavezi da organizuju prateće aktivnosti programa kao što su medijska pojavljivanja, vršnjačka edukacija i pisanje eseja u okviru svojih lokalnih zajednica, razmatrajući EU integracije i proces regionalnog pomirenja. Svim kandidatima koji su uspješno završili ovaj program dodijeljeni su certifikati i medalje, kao i zvanje Omladinskog ambasadora pomirenja u regionu.\n„Ovaj program predstavlja interaktivni i interdisciplinarni programu o EU integracijama kao sredstvu regionalnog pomirenja. Ideja programa „Omladinski ambasadori pomirenja” je da podstakne multi-perspektivni pristup diskusijama o temama od suštinske važnosti za sve zemlje bivše Jugoslavije. Razmjena iskustava među mladim ljudima porijeklom iz susjednih zemalja, od kojih se svaka nalazi u različitoj fazi tranzicije, od koristi je za rađanje novih ideja i prevazilaženje sukoba iz prošlosti. Vjerujem da je jedino na ovaj način moguće doći do mirnog rješavanja sukoba i zajedničkog napretka našeg regiona“, izjavio je Sanel.\nPrethodni članak Potrošačka korpa 1.850 KM, a najniža plata 521 KM\nSljedeći članak Usvojen budžet Republike Srpske za 2015. godinu\nDaviddi: Neophodno je uskladiti zakon sa zahtjevima MMF-a\nUsvojeni budžet BiH za 2013. godinu usporava evropski put BiH


SouthPeak objavio da pravi igru za Nvidia Tegra platformu SouthPeak objavio da pravi igru za Nvidia Tegra platformu – Personal magazin\nPopularne igračke franšize na Android pametnim telefonima i tabletima sa Tegra 2, imaju brži frejm-rejt, fantastičnu grafiku i šire razvojne mogućnosti.\nSouthPeak Interactive Corporation je danas najavila razvoj nove igre za Android pametne telefone i tablete zasnovane na NVIDIA Tegra 2 mobilnim procesorima. Igre napravljene od strane SouthPeak-a na ovoj novoj platformi će ponuditi intuitivne interfejse koristeći kontrole ekrana na dodir, brži frejm-rejt i vodeću 3D grafiku Unreal 3 tehnologije za mobilne telefone.\n“Sarađujemo sa SouthPeak kompanijom kako bi značajno unapredili igre na Android mobilnim telefonima koji poseduju Tegra mobilni procesor,” izjavio je Bil Ribok, generalni menadžer za marketing sadržaj u kompnaiji NVIDIA. “Tegra je u vrhu među platformama za mobilne developere, i igre napravljene da iskoriste njene mogućnosti nude fantastično igračko iskustvo.”\nMelani Mroz, predsednica i CEO SauthPeak Interactive-a je prokomentarisala, “Prateći našu stragegiju da agresivno težimo jedinstvenim mogućnostima u digitalnom igračkom prostoru, oduševljeni smo što smo razvili neke od prvih igara za uređaje koje rade sa NVIDIA Tegra 2 procesorima. Android platforma se tržišno snažno razvija i predstavlja veliku mogućnost za SouthPeak i mi smo ponosni da smo u prvim redovima kada je u pitanju predstavljanje visoko kvalitetnih igara na ovom tržištu.”\nSouthPeak planira da snažno promoviše svoju prvu igru koja podržava Tegra uređaje krajem 2010.\nSouthPeak objavio da pravi igru za Nvidia Tegra platformu was last modified: November 5th, 2010 by Redakcija\nSamsung sprema Android iznenađenje


Obuka je bila namenjena grupi odabranih predstavnika Poreske uprave, Poreske policije i Tržišne inspekcije, kojima su prezentovane osnovne istraživačke tehnike i alati koje se koriste u predmetima računarskog kriminala, elaborirani procesi prikupljanja i korišćenja elektronskih dokaza, finansijske istrage na računarskim mrežama, tokovi novca na računarskim mrežama, kao i osnovi međunarodne saradnje.\nBranko Stamenković je objasnio razvoj i oblike informatičkog kriminala u Srbiji, ukazavši na krivično-pravni zakonodavni okvir. Zatim je pojasnio savremene trendove u nelegalnom trgovanju, pri čemu je najveći akcenat na mobilnim platformama i mobilnom plaćanju, bankarskim malware virusima i zloupotrebi društvenih mreža. Nedozvoljena trgovina putem interneta se obavlja i nedozvoljenim preuzimanjem internet sadržaja, on-line distribucijom falsifikovane robe, protivzakonitom distribucijom i redistribucijom kablovske mreže, prevarnom upotrebom i korišćenjem žiga, znaka robe ili firme tokom on-line trgovine itd. U poslednje vreme postoji porast „ciljanih napada“, koji najčešće koriste „tehnike socijalnog inženjeringa“, gde se psihološkom manipulacijom žrtve ohrabruju da preduzmu određene radnje ili otkriju tajne podatke.\nDragan Jovanović je svoju prezentaciju bazirao na osnovama identifikacije korisnika na internetu, sa naglaskom na identifikaciju na društvenim mrežama. Prisutni su mogli da saznaju podrobnije detalje o I(nternet) P(rotokol) adresi i njenom korišćenju u svrhu identifikovanja računara povezanih na mrežu.\nPoslednji dan obuke bio je rezervisan za radionicu o mapiranju koraka prilikom istraga nelegalne trgovine putem interneta, na kojoj je predstavljen nacrt hodograma za ključne inspekcijske organe i njihovu saradnju sa Tužilaštvom i MUP-om u ovoj oblasti, nakon čega je usledila otvorena diskusija sa prisutnim učesnicima. Komentari i sugestije prikupljeni tokom ove radionice poslužiće prilikom formulacije finalnog predloga hodograma, koji će biti predložen za usvajanje Radnoj grupi za suzbijanje nedozvoljene trgovine pri Koordinacionoj komisiji za inspekcijski nadzor.\nOutsource Insurance Professionals Inc.\nESG is about reputation, not just regulation\nRoundtable on Judicial Practice in Tax Proceedings\nRoundtable on Judicial Practice in Bankruptcy Procedure\nBriefing Session on Implementation of the Personal Data Protection Law\nPresentation of the ICF’s Serbian branch\nRoundtable on the practice of notaries in the application of regulations in the real estate field\nRound table with the Trade Inspectorate on IP law infringements on the internet


Nalepnice za tablice od danas i u Mitrovici\nStikeri za srpske tablice koji se primenjuju prema novom sporazumu između Beograda i Prištine konačno su stigli i u Kosovsku Mitrovicu.\nGrađani će ove stikere od danas u 11 sati, moći da preuzimaju u stanici Kosovske policije u severnom delu Mitrovice, potvrdio je za KoSSev portparol Kosovske policije za region Sever, poručnik Branislav Radović.\nZa preuzimanje stikera potrebno je poneti ličnu kartu i saobraćajnu dozvolu.\n„Zbog tehničkih problema u Opštini Severna Mitrovica, građani su stikere do sada preuzimali u Centru za registraciju vozila u Zvečanu“, navodi Radović.\nPodsetimo, krajnji rok za preuzimanje nalepnica za srpske tablice za automobile koji se već nalaze na teritoriji Kosova je sutra, petak, 8. oktobar, potvrdilo je ovog vikenda za RSE kosovsko ministarstvo unutrašnjih poslova.\nOpština Severna Mitrovica, u kojoj se nalazi Centar za registraciju vozila, već više od nedelju dana obustavila je rad sa strankama, a zbog četiri službenika koji su pozitivni na kovid-19.\nZbog toga su građani Kosovske Mitrovice za stikere do sada odlazili u Centar za registraciju vozila u Zvečanu ili na neki od prelaza.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1445)


"Zajedno protiv rasizma" | Belle Amie\nNais gostuje Partizanu\n[VIDEO] Humanitarna predstava “Mali princ”\n„Zajedno protiv rasizma“\n15:27, 21. 03. 2014 Urednik Društvo, Niš 0\nAntifašistički kolektiv (AFK) iz Niša povodom 21. marta, Međunarodnog dana borbe protiv rasne diskriminacije, organizovao je javni skup pod nazivom “Zajedno protiv rasizma” na platou pored česme Stevana Sremca.\nPrema rečima Hristine Piskulidis iz AFK-a, ovom akcijom su želeli još jednom da skrenu pažnju da je Niš grad poštovanja slobode, ljudskih prava i da treba negovati te vrednosti i sankcionisati sve on koji pokušavaju da prezentuju drugačije vrednosti.\n“Ja generalno mislim da mi i na državnom nivou, al ii u Nišu imamo sunovrat vrednosti, a to je verovatno proizvod i krize i društveno-političke situacije. Mene, a verujem i sve naše sugrađane koji imaju savest, plaši to što diskriminatorna i desnička načela i ekstremni nacionalizam, koji su ranije bili u neregistrovanim organizacijama, polako prelaze u političke partije, čak i ulaze u Parlament. Mi imamo i političare koji su bili ekstremno desničarski nastrojeni, a od jednom podržavaju proevropske vrednosti i ljudska prava. Tako mi imamo situaciju u kojoj ekstremizmi poput nacionalizma, diskriminacije, isključivanje drugih i drugačijih i nepoštovanje ljudskih prava iz jednog ilegalnog miljea prelaze u mejnstrim. Ja mislim da je to opasno i to je ono na šta ove akcije pokušavaju da skrenu pažnju, kao i na neko slobodarsko nasleđe ovog grada sa jedne strane, ali na trenutne tendecije koje u ovom trenutku deluju bezopasno, mogu da postanu jako opasne”, rekla je Piskulidis.


Petina covecanstva moze da osiromaši zbog krize u Ukrajini\nTanjug 18. aprila 2022. 07:24\nPRAG – Generalni sekretar Ujedinjenih nacija Antonio Gutereš upozorio je da bi ukrajinska kriza mogla da gurne više od jedne petine čovečanstva, odnosno do 1,7 milijardi ljudi, u siromaštvo i glad.\n„Svi vidimo tragediju koja se odvija u Ukrajini. Ali izvan njenih granica, rat je započeo tihi napad na svet u razvoju. Kriza bi mogla da gurne do 1,7 milijardi ljudi, odnosno više od petine čovečanstva, u siromaštvo i glad u razmerama koje nisu viđene nekoliko decenija“, rekao je Gutereš za češki portal Seznam Zpravi.\nPodsetio je da Ukrajina i Ruska Federacija učestvuju sa 30 odsto u svetskoj proizvodnji pšenice i ječma, sa petinom u proizvodnji kukuruza i više od polovine suncokretovog ulja, prenosi RIA Novosti.\n„Žito iz te dve zemlje hrani najsiromašnije i najugroženije ljude na svetu. Oni čine više od trećine pšenice uvezene u 45 najnerazvijenih zemalja“, poručio je generalni sekretar UN.\nNaglasio je da rat onemogućava poljoprivrednike da žanju, dovodi do zatvaranja luka, blokira izvoz žitarica, narušava lance snabdevanja i dovodi do vrtoglavog rasta cena.\n„Da bi se popravila situacija sa hranom, UN pozivaju sve države da zadrže otvorena tržišta, izbegnu gomilanje zaliha, neopravdana i prekomerna ograničenja izvoza i obezbede rezerve zemljama koje su u najvećem riziku od gladi“, rekao je Gutereš.\nPrema njegovom mišljenju, u oblasti finansija, G20 i međunarodne finansijske institucije trebalo bi da pređu u vanredni režim.\n„Ovo bi trebalo da bude prvi korak ka dubokim reformama našeg nepravednog globalnog finansijskog sistema koji bogate čini bogatijima, a siromašne siromašnijim. Socijalna zaštita će biti od suštinskog značaja za podršku porodicama kroz ovu krizu“, istakao je Gutereš.


Protest stanara čačanskog naselja “Avenija 1” zbog oduzimanja parkinga – DnevniZurnal\nProtest stanara čačanskog naselja “Avenija 1” zbog oduzimanja parkinga\nby admin 21/11/2021, 16:55 1.2k Views\nStotinak stanara stambenih zgrada u čačanskom naselju “Avenija 1” protestovalo je zbog odluke gradskih vlasti da prodaju parcelu koja je u gradskom vlasništvu, a koju ti stanari koriste kao parking.\nOni su rekli agenciji Beta da je to jedini parking prostor za stanovnike koji žive u pet stambenih zgrada, koja ima oko 300 stanova i istakli da sa oduzimanjem tog prostora oni više ne bi imali gde da se parkiraju.\nGrađani koji su protestovali ocenili su da bi za stanare 300 stanova bilo potrebno oko 330 parking mesta, a da oni već sada nemaju ni polovinu tih mesta za parkiranje i ističu da bi ukidanje i tih mesta dovelo do saobraćajnog kolapsa u tom delu grada.\nPored stambenih zgrada u tom delu Čačka nalaze se i jedna osnovna škola, dva obdaništa i dve ustanove za obrazovanje i dnevni boravak dece i odraslih ometenih u razvoju.\n„Čak i saobraćajna policija toleriše da se automobili parkiraju na trotoarima, jer su svesni da nemaju gde. Još ako se na placu koji mi sada koristimo kao parking podignu nove stambene zgrade, što je i najavljeno, pitamo se gde će se vlasnici i tih novih stanova parkirati“, rekao je agenciji Beta jedan od stanara koji je protestovao.\nJedan od učesnika protesta Miki Zlatić rekao je agenciji Beta da je 266 stanara zgrada u naselju „Avenija 1“ potpisalo peticiju, koju su dostavili gradonačelniku Čačka Milunu Todoroviću, kojom traže da parcela koju koriste za parking ostane za tu namenu.\nGrađani koji žive u tom naselju predlažu gradskim vlastima da izgrade javnu garažu na prostoru koji oni sada korsite kao parking, čime bi zadovoljili potrebe za parking mestima i sadašnjih i budućih stanara.\nOni zahtevaju od republičkih institucija da dodju u Čačak i prekontorlišu urbanističke planove koje donose gradske vlasti i koji se prema oceni građana koji su protestovali „nezadovoljavajući“ i „štetni po njih“.\nZgrade u naselju „Avenija 1“ su napravljene pre 40 godina bez parking prostora za stanove, a stanari navode da su preduzeća koja su sazidala te zgrade odavno ugašena i da oni ne mogu da podnesu tužbe protiv njih.\nGradonačelnik Čačka Milun Todorović bio je pozvan na današnji protest ali nije došao.\nGradsko veće Čačka donelo je pre deset dana odluku da Grad proda pet lokacija putem javne aukcije, ukupne površine 3,1 hektara, za stanogradnju i poslovnu gradnju.\nOpozicione stranke u Čačku Dveri i Narodna stranka osudile su takvu odluku gradskih vlasti, ocenivši da je u pitanju „rasprodaja gradske imovine“ i „raskućivanje“, a gradonačelnik Čačka Milun Todorović odgovorio je da Gradu nije potreban „mrtav kapital“.


Usvojeno rešenje budućeg spomenika Milošu Crnjanskom - Beogradski Portal\nU Starom dvoru danas je održana sednica Odbora za podizanje spomenika književniku Milošu Crnjanskom na kojoj je prikazana maketa budućeg spomenika, rad vajara Miloša Komada. Sednici, kojoj je predsedavala književnica i predsednica Odbora Ivana Dimić, prisustvovali su zamenik gradonačelnika Beograda Goran Vesić, glavni urbanista grada Beograda Marko Stojčić, zamenica predsednika Skupštine grada Andrea Radulović, podsekretarka za kulturu Gordana Goncić, direktorka Zavoda za zaštitu spomenika kulture Grada Beograda Olivera Vučković, direktorka Urbanističkog zavoda Beograda Vesna Tahov i istoričarka umetnosti Olivera Vukotić.\nMiloš Crnjanski je jedan od najznačajnijih srpskih književnika 20. veka. Bio je pesnik, pripovedač, romansijer, publicista, bavio se likovnom kritikom, radio je u diplomatiji i novinarstvu. Podizanjem spomenika Milošu Crnjanskom neguje se kultura sećanja na znamenite ličnosti našeg vremena i sredine.


Ovo je pet zaključaka političkih lidera iz RS-a: Neće učestvovati u radu institucija BiH - Iskra Islama\nVisits: 61 Today: 3\nNakon sastanka predsjednika parlamentarnih stranaka sa sjedištem u Republici Srpskoj povodom odluke Valentina Inzka da nametne dopunu Zakona u vezi sa zabranom i kažnjavanjem negiranja genocida doneseno je pet zaključaka među kojima je i onaj o bojkotu srpskih predstavnika u radu institucija BiH.\nPredsjednik NSRS-a Nedeljko Čubrilović kazao je da je današnji sastanak posljedica veoma složene situacije poslije Inzkove odluke o zabrani negiranja genocida.\n“Danas smo imali sastanak u punom sazivu predsjednika svih parlamentarnih stranaka iz RS-a i imali veoma konstruktivnu raspravu, problematiku sagledanu iz svih uglova”, kazao je.\nPreko poslaničkih klubova bit ce upućena dva zakona za ovu tematiku, a riječ je o krivičnim zakonima.\nNa konferenciji za medije politički predstavnici su istakli da je sastanak bio konkretan i korektan te da je postignut jedinstven stav po ovom pitanju i da su svi stavili stranačke interese po strani piše klix\n← Političari koji budu negirali genocid će presudom automatski gubiti svoje fotelje\n92-godišnja bakica u Njemačkoj opet osuđena zbog negiranja genocida; u BiH takvi ulaze u Predsjedništvo →


Tag / Dario Vidojković / Vesti online\nDanima Balkana protiv Srba\nSrpska zajednica u Minhenu oštro protestuje zbog odluke konzulata Bosne i Hercegovine da bude pokrovitelj manifestacije koja je slavila 10. godišnjicu nezavisnosti Kosova. Ocenjujući da je takav...\nRasejanje traži veći uticaj\nDijaspora želi da bude ozbiljnije shvaćena u matici, posebno u Srbiji, koja se ukidanjem Ministarstva i Kancelarije za dijasporu, ali i Skupštine dijaspore, udaljila od svojih ljudi u rasejanju.\nZna li Srbija koga je izgubila?\nLider Građanske inicijative Srbija, demokratija, pravda Oliver Ivanović ubijen je 16. januara u Kosovskoj Mitrovici. Pogođen je sa šest metaka iz pištolja duga devetka, s leđa. Mučko ubistvo...\nOdlučno protiv laži o Srbima\nIstoričar dr Dario Vidojković iz Regenzburga u nedelju je u sali Crkvenog centra u Minhenu sazvao Srpski sabor za koji je pripremio teme za razgovor i raspravu. Među tridesetak prisutnih bili su...\nZapad ne voli Ruse i Srbe\nU organizaciji Predstavništva Republike Srpske u Austriji, Zajednice srpskih klubova u Beču i odbora SPKD Prosvjeta u Austriji o stereotipima prema slovenskim narodima govorili su istoričari dr...\n"Vlada briše dijasporu"\nDijalog o najskupljoj srpskoj reči (1): Intelektualna elita u kosovskom klinču\nSrpska pravoslavna crkva je 1998. godine donela odluku da Srbina iz Hercegovine, Vukašina Mandrapu, proglasi za sveca. On je bio mučenička žrtva ustaškog najbrutalnijeg i najozloglašenijeg...\nKatolički sveci - 11 tačaka protiv Alojzija Stepinca (1): Nacisti proganjali heroje vere\n"Vesti" donose istraživanje dr Darija Vidojkovića, istoričara i portparola Međunarodne ekspertske grupe GH7-Stop revizionizmu o tome zašto kardinal NDH nikako ne može postati svetac.\nSebičnoj naciji preti nestanak\nSrbija je već dve decenije prva u regionu, a druga u svetu po odlasku mladih ljudi u svet. Od kuće ih "teraju" mnogi problemi, a za početak katastrofalna situacija na tržištu rada. U ovom...\nKuda ide Bosna i Hercegovina?: I Balkan mogu da zapale!\nTolerancija i upućivanje na suživot jedini su izlaz za situaciju u kojoj se Bosna i Hercegovina nalazi. Sagovornici Okruglog stola "Vesti", profesor dr Dragan Simeunović sa Fakulteta političkih...


Evropska migraciona politika i azilni sistem - Centar za zaštitu i pomoć tražiocima azila / Asylum Protection Center\nDatum kreiranja 31 Januar 2014\nDablin III koji je stupio na snagu u junu 2013. godine je zadržao opšte pravilo da prva zemlja ulaska u EU odgovorna za razmatranje zahteva za azil ali i unapredila neke od odredbi kao što su pravo na dobijanje informacija, pravo na lični intervju i pravo na žalbu na rešenje o prebacivanju u drugu zemlju. Zemlje članice Evropske unije sada moraju da procene rizik od nečovečnog ili drugog ponižavajućeg ponašanja pre prebacivanja tražioca azila u drugu zemlju. Evropski sud za ljudska prava je u junu 2013. godine doneo presudu da zemlje članice Evropske unije moraju da razmatraju zahtev za azil maloletnog tražioca azila koji se nalazi na njihovoj teritoriji bez obzira da li je to lice pre podnelo zahtev za azil u nekoj drugog državi. U septembru 2013. godine, Evropski parlament je pozvao na kreiranje strateških smernica za bolju zaštitu maloletnih tražilaca azila bez pratnje van postojećeg Akcionog plana Evropske komisije, ali je takođe i Visoki komesar za ljudska prava saveta Evrope, Nils Muižnieks u par navrata podsetio države članice na prvenstveno razmatranje najboljeg interesa deteta prilikom razmatranja migracionih politika.\nU novembru 2013. godine Evropski sud za ljudska prava je doneo presudu da razlog za azil može biti i seksualna orjentacija ukoliko tražilac azila dolazi iz zemlje gde su na snazi zakoni koji kriminalizuju istopolne zajednice.\nDržave članice su usvojile potpuno različite pristupe prema azilantima koji dolaze iz Sirije, na primer dok je Švedska saopštila da će odobriti stalno nastanjenje Sirijcima kojima je prethodno odobrena zaštita, Grčka pokušava da veliki broj sirijskih izbeglica vrati nazad u Tursku.\nU junu 2013. godine Evropska komisija i visoki predstavnici za spoljne poslove zajedno su pozvale sve zemlje članice na sveobuhvatan pristup sirijske krize, fokusirajući se na humanitarnoj pomoći za izbeglice u susednim zemljama.\nTokom 2013. godine je primećeno povećanje migracija pomorskim putem, sa preko 35 000 migranata i tražilaca azila koji su brodovima došli do Evrope do oktobra 2013. godine. Procenuje se da se preko 500 ljudi utopilo u prvih deset meseci 2013. godine, uključujući oko 360 migranata koji su se udavili u oktobru 2013. godine kod ostrva Lampeduze.\nVi ste ovde: Druga inostrana azilna praksa strategije, izvestaji i zakljuci o azilu Vesti Evropska migraciona politika i azilni sistem


Arhipelag 2014. | Arhipelag\nBeograd, 30. decembra 2014. – Arhipelag je u 2014. godini objavio preko pedeset novih i obnovljenih izdanja, osnovao dve nove edicije, pokrenuo program elektronskog izdavaštva i organizovao novo, do sada najuspešnije izdanje Beogradskog festivala evropske književnosti. Uprkos okolnostima koje nisu bile povoljne, pre svega, za čitaoce, Arhipelag je u toku 2014. organizovao čitav niz književnih i kulturnih događaja, uključujući i nekoliko gostovanja i srpskih turneja poznatih stranih pisaca. Među gostima Arhipelaga u 2014. bili su Terezija Mora, Drago Jančar, Marko Sosič, Amir Or, Renata Salecl, Suzana Tratnik, Roman Simić Bodrožić i Đerđ Serbhorvat. Objavljeno je i novo kolo edicije Sto slovenskih romana, najvećeg međunarodnog projekta u koji je u poslednje tri decenije uključena srpska književnost.\nArhipelag je objavio nove romane Lasla Blaškovića, Milete Prodanovića, Nemanje Rotara, Mladena Vurune i Nikole Moravčevića. Objavljena su i nova izdanja romana Vladimira Tasića Stakleni zid i Srđana V. Tešina Kuvarove kletve i druge gadosti.\nNovim knjigama proze Uglješe Šajtinca, Nine Rabrenović i Milana Todorova, kao i provokativnom tematskom antologijom Četvrtasto mesto, u kojoj trideset i tri poznata pisca s prostora bivše Jugoslavije pišu o medijima i o tome kako ih danas treba čitati, Arhipelag je nastavio da istražuje i predstavlja savremenu priču. Arhipelag je objavio i nova izdanja najpoznatije i najprevođenije knjige priča Mihajla Pantića Ako je to ljubav, kao i nova izdanja knjiga priča Jelene Lengold U tri kod Kandinskog, Mihajla Pantića Hodanje po oblacima i Davida Albaharija Propuštena prilika.\nArhipelag je objavio i Kraj kulture, testamentarnu knjigu Erika Hobsbauma, jednog od najvažnijih svetskih istoričara modernog doba. U poslednjim godinama svog života Hobsbaum je istrajno pisao poglavlja knjige o istoriji XX veka iz ugla odnosa kulture i politike i kulture i društva. Na drugoj strani, knjiga Ljubodraga Dimića Jugoslavija i Hladni rat je sveobuhvatno istraživanje uloge Jugoslavije i spoljne politike Josipa Broza Tita u velikim krizama Hladnog rata od 1944. i mađarske revolucije, preko Pokreta nesvrstanih i Čehoslovačke 1968, do hladnoratovskih izazova prve polovine sedamdesetih godina. O tome kako je pisana istoriografija u XX veku govori izvrsna sinteza Georga Igersa Istorijska nauka u 20. veku.\nVeliku pažnju privukla je knjiga Renate Salecl Tiranija izbora u kojoj ova autorka svetskog glasa odgovara na pitanje da li u svakodnevici, u šoping centrima ili u politici umesto nas bira neko drugi.\nArhipelag je objavio drugi tom memoara Dragoljuba Mićunovića Život u nevremenu II u kome se autor bavi istorijom i politikom u devedesetim godinama.\nU ekonomskoj ediciji objavljene su knjige Milka Štimca Akcionarstvo i demokratija i Gorana Nikolića Ekonomija krize.


SRBI PODRŽAVAJU DONALDA TRAMPA ~\nKo će pobediti na američkim predsedničkim izborima, koji se održavaju danas?\nZašto Srbi podržavaju Donalda Trampa?\nOvo su samo neka od pitanja koja smo postavili uglednim američkim Srbima, kako bi dobili odgovore, koji bi prikazali stanje u SAD i u Srpskoj zajednici u narednim danima.\nIz Čikaga nam se javio Bogdan Kljaić, predvodnik Krajiških Srba u SAD i organizator protesta protiv zvaničnog Vašingtona, u vreme kada su Klintonovi predvodili antisrpsku kampanju.\n“Ovi izbori su istorijski, jer je to prelomni momenat u kom će se smeru kretati Amerika – da li prema socijalizmu ili će ostati u surovom kapitalizmu. Glasačka baza demokrata su ilegalni imigranti oko 11 miliona, najbogatiji pojedinci, koji u globalizmu vide mogućnost osvajanja totalne vlasi u celom svetu. Tramp je jedini političar koji nije korumpiran i koji stavlja SAD na prvo mesto.\nRegularnost američkih predsedničkih izbora je jako problematična. Mogućnosti lažiranja su velike. Glasanje putem pošte demokrate forsiraju, jer na taj način mogu da ih falsifikuju. Kada bi izbori bili regularni Tramp bi pobedio veoma lako. Trampa puno podržavaju Afro-Amerikanci i Hispanosi. Velika nada za pobedu republikanaca su tzv. tihi glasači, koji se ne eksponiraju do samog glasanja u utorak”, smatra Bogdan Kljaić iz Čikaga.\nKljaić nas obaveštava da je Donald Tramp svestan prevrtljivosti demokrata, pa je poslao na teren stotine advokatskih timova kako bi pratili regularnost izbora.\n“ Američki Srbi su naklonjeni Donaldu Trampu, jer je on pun optimizma i tako gleda na budućnost SAD, dok Biden vidi samo tamnu budućnost. Što se tiče srpske javne kampanje podrške predsedniku Trampu, ona prolazi nezapaženo u američkim medijima i nema veliki uticaj na predsedničke izbore”, kaže Kljaić.\nAdvokat Dušica Protić je iz Njujorka kategorična u stavu prema pobedniku na izborima u SAD:\n“Tramp će pobediti, zato što je prosečnom Amerikancu dosadila radikalna levica i što je Tramp ispunio obećanja koja je dao 2016. godine da će Amerikanci bolje živeti”.\nGospođa Protić, koja je dugo godina bila aktivista Srpskog kongresa ujedinjenja, tvrdi da su ovi američki izbori bitka dve ideologije – prve o stvaranju bogatstva za Amerikance (Trump), sa povećanjem broja radnih mesta i druge o preraspodeli bogatstva i od povećanih poreza (Biden). Tramp je već dokazao da Amerikanci mogu stvoriti bogatstvo. Pre napada virusa korona imali su najnižu stopu nezaposlenosti od Velike depresije i najvišu stopu zaposlenosti Crnoamerikanaca od 1974.\n“ Donald Tramp je uspešan u ekonomskom rastu SAD. Činjenica da Kina ima 145 milijardi dolara svog državnog kapitala uloženog u američko tržište akcija i u američki trezor, dokaz je da je Trampov ekonomski plan uspešan. Verujem da srpski Amerikanci podržavaju Trampa, jer se njegova vizija SAD poklapa sa našom. On ostvaruje naš američki san. Moji roditelji su ovde došli u Ameriku zbog slobode od državne kontrole u SFRJ i zbog prilika, da obrazuju svoju decu, mog brata i sebe, i pruže nam sidro u zemlji u kojoj bismo mogli da napredujemo svojim poštenim trudom. Svi moji prijatelji iz Istočne Evrope, iz Rumunije, Čehoslovačke, svi su za Trampa iz istih razloga. Dakle, ovo ne važi posebno za Srbe, već za sve doseljenike”, tvrdi Dušica Protić.\nI gospodin David Vujić, jedan od ljudi koji je stvarao američki program “Apolo 11” i srpski lobista, koji pomaže srpskim političarima da uđu u Belu kuću i Kongres SAD, govori nam o tome da su izbori sukob dve političke američke opcije:\n“Predsednička kampanja i izbori su jako složeni zbog ogromnih razlika u ideologijama i ciljevima suprotstavljenih političkih partija. Demokratska levica je podlegla radikalnoj progresivnoj / socijalističkoj agendi, koja dovodi u pitanje legitimitet Ustava SAD i vladavine zakona. Njihova posvećenost „kulturnoj revoluciji“ smatra se podmuklom „politikom identiteta“ nastoje da promene način na koji ljudi razmišljaju, pišu, govore i deluju.\nRepublikanska stranka i konzervativci posebno podržavaju posvećenost Trampove administracije da u svojih 244 godine postojanja brani istorijske vrednosti i principe Amerike. I jer odbijaju da svedu svoju bogatu istoriju i tradiciju na „rasizam“. Predsednik Tramp je posvećen podršci i zaštiti odredbi našeg Ustava. Nastavlja da se bavi rešavanjem mnogih osnovnih uzroka trenutnog haosa u SAD”, tvrdi David Vujić, koji predviđa pobedu Donalda Trampa.\nI podseća nas da je Bajden abanski lobista, da je inicirao Rezoluciju o bombardovanju Srbije i Crne Gore i da je otvoreno iskazao svoju mržnju prema Srbima rečima: „Srbi su nepismeni izrodi, ubice beba, mesari i silovatelji” i\n„Sve Srbe treba odvesti u koncentracione logore nacističkog stila”.\nBivša novinarka “Glasa Amerike”, danas penzionerka Nikoleta Ilić iz Vašingtona smatra da američki Srbi cene Donalda Trampa, jer nije klasičan političar i njegovu suprugu Melaniju, jer je slovenskog porekla. Upozorava, međutim da je “Amerika puna demokrata” i da je Bajden već par puta pokušavao da postane američki predsednik:\n“Lično sam šokirana trenutnom političkom situacijom u Americi. Oni koji podržavaju Trampa moraju da se kriju. Kada sam vodila kampanju da postanem članica kućnog saveta, pazi, kakva važna funkcija, neko mi je prebacio što podržavam Trampa. Svi napadaju Trampa da mu Rusi pomažu, a niko ne govori da je Bajden kineski čovek. Sin mu se već godinama hrani na ukrajinskim jaslama, što demokrate to vešto skrivaju. Napadaju Trampa, jer ne žele da se poslovni ljudi angažuju u politici. Drže politiku samo za sebe, da bi kontrolisali čitavu Ameriku i svet”, smatra gospođa Nikoleta Ilić.\nPredsednik Srpske narodne odbrane u Americi gospodin Drago Vujošević otvoreno kaže da Srbi podržavaju Trampa ove godine iz istog razloga kao i 2016.\n“Tada smo mrzeli Hilari Klinton, a danas ništa manje mrzimo Bajdena. Po društvenim mrežama kruže njegove uvrede na račun Srba. Verujem da Tramp neće započeti rat na našim prostorima, dok to ne mogu reći za Bajdena. Moja podrška Trampu se razlikuje od podrške grupe “Srbi za Trampa”. Glasam za njega, jer smatram da je on daleko bolja opcija za Ameriku i za ceo svet. Glasam teška srca za Trampa, jer smatram da je ona slika sa Vučićem na onoj stolici u Vašingtonu ponižavajuća, ne samo prema predsedniku Srbije, već i prema celom srpstvu. Činjenica je ko god dobije 4 od sledećih 7 saveznih država – Viskonsin, Minesota, Mičigen, Ohajo, Pensilvanija, Severna Karolina, Arizona i Florida – biće predsednik Amerike. Želim da to bude Donald Tramp”, kategoričan je Drago Vujošević.


Japanu je Rusija očajnički potrebna bez obzira na Kurile - 06.09.2016, Sputnik Srbija\nNakon rezultata nedavnog Istočnog ekonomskog foruma u ruskom Vladivostoku i Samita G20 u kineskom Hangdžou, indijski diplomata M.K. Badrakumar ističe da se... 06.09.2016, Sputnik Srbija\nNakon rezultata nedavnog Istočnog ekonomskog foruma u ruskom Vladivostoku i Samita G20 u kineskom Hangdžou, indijski diplomata M.K. Badrakumar ističe da se ispostavilo da „američka politika izolovanja Rusije ne ide dobro“ i da Moskva „možda dobija ovu pokerašku igru“ sa Vašingtonom i Japanom.\nIndijski diplomata M.K. Badrakumar, koji je radio kao ambasador u Uzbekistanu (1995—1998) u Turskoj (1998—2001) pogledao je rezultate nedavnih skupova na visokom nivou: Istočnog ekonomskog foruma u ruskom Vladivostoku i nakon njega Samita G20 u kineskom Hangdžou.\nDiplomata je analizirao rezultate razgovora ruskog predsednika Putina i japanskog premijera Šinza Abea 2. septembra u okviru Istočnog ekonomskog foruma.\nPre sastanka sa ruskim liderom japanski premijer povukao je tri važna poteza: „stvorio je novo ministarstvo posvećeno ekonomskoj saradnji sa Rusijom sa moćnim ministrom ekonomije Hirošige Sekom na čelu; postavio je Nobuo Kišija (Abeovog brata) za ministra spoljnih poslova, zaduženog za odnose sa Rusijom; i pokrenuo medijski blickrig kojim se naglašava spremnost Tokija da uključi Rusiju u veliku ekonomsku saradnju, bez obzira na zastoj u sporu oko Kurilskih ostrva“, napisao je diplomata u svom članku za onlajn-novine „Azija tajms“.\n„U Vladivostoku su se Abe i Putin dogovorili da nastave razmenu Ministarstava odbrane dveju država. Abe je, takođe, izrazio spremnost za zajedničke vojne vežbe njihovih pomorskih vlasti i pozvao na dodatne razgovore između savetnika nacionalne bezbednosti“, dodaje autor.\n© Sputnik / Alexei Druzhinin / Uđi u foto-galerijuPremijer Japana Šinzo Abe i predsednik Rusije Vladimir Putin na Istočnom ekonomskom forumu u Vladivostoku.\nPremijer Japana Šinzo Abe i predsednik Rusije Vladimir Putin na Istočnom ekonomskom forumu u Vladivostoku.\n„Jasno je da osim ekonomske saradnje Abe želi i da krene napred u bezbednosnoj saradnji sa Moskvom u regionalnom okruženju, u kojem postoji toliko latentnog neprijateljstva prema Japanu da mu je očajnički potrebna prijateljska Rusija. Čak i ruska neutralnost prema osnovnim interesima Japana bila bi ravna prekretnici za Tokio“, navodi Badrakumar.\nAutor teksta objašnjava da ovi koraci dolaze usred „velike sigurnosti da Rusija ne može i neće popustiti u teritorijalnom sporu“.\nOn kaže da je, kao prvo, nedavno istraživanje javnog mnjenja pokazalo da velika većina Rusa želi da Kurilska ostrva ostanu u sastavu Rusije i nije za bilo kakve kompromise.\nKao drugo, on se poziva na nedavni intervjuu predsednika Putina za „Blumberg“, u kome je ruski lider jasno stavio do znanja da Rusija „ne trguje svojim teritorijama“.\nMeđutim, autor ističe da „čak i ako razgovori o teritorijama ne dovedu do rezultata, Japan će imati koristi od unapređenih odnosa sa Rusijom, koji bi mogli da otvore ekonomske mogućnosti i povoljnu dimenziju za dinamiku snaga u regionu.\nRusija dobija ovu pokerašku igru sa SAD: Njena politika izolacije Moskve „ne ide dobro“\nDiplomata, takođe, ističe da je glavni rezultat sastanka dva lidera „prošao dobro i da će se oni ponovo sastati u decembru“.\nOva vest je još važnija zbog činjenice da je ranije najavljena poseta otkazana pod pritiskom SAD.\n6 Septembar 2016, 14:34\n„Ako je 2014. Tokio odustao pod pritiskom SAD da pozove te godine Putina u posetu Japanu, ne može biti nikakve sumnje da će Abe pokušati da pokaže stratešku nezavisnost i ugosti ruskog lidera u decembru“, ističe diplomata.\nMišljenje Badrakumara ponovio je tokijski onlajn-časopis „Diplomat“. „Abe očigledno vidi normalizaciju odnosa Japana i Rusije kao jedan od glavnih diplomatskih dostignuća, da želi da uz njega stavi svoje ime“, navodi se u analitičkom članku o rezultatima razgovora japanskog premijera sa ruskim liderom.\nMeđutim, u članku se navodi da je Abeov potez takođe „rizikuje stvaranje neprijatnosti“ u odnosu Tokija i Vašingtona.\nObamina administracija, „imala je čvrst stav“ prema Rusiji od njenog ujedinjenja sa Krimom, „nametanjem strogih ekonomskih sankcija zajedno sa svojim evropskim saveznicima“, smatra autor članka.\nOdatle bi ovakav razvoj i otopljavanje u odnosima između Japana i Rusije mogli da navode na to da SAD ne uspeva da izoluje Rusiju.\n„Angažovanje Putina u ovom trenutku, a posebno na ekonomskom planu, ići će direktno protiv napora SAD da izoluje Rusiju, da izvrše pritisak na Moskvu i spreče je da pribegne daljem agresivnom ponašanju“, smatra autor.\nM.K. Badrakumar takođe navodi da „politika SAD da izoluje Rusiju ne ide sasvim dobro“. Stoga bi Rusija mogla da „dobije ovu partiju pokera“ sa SAD i Japanom oko Kurilskih ostrva, zaključuje on.


14.12.2019 u 14:17\nDonose zakon protiv crkve koja je osnovala Crnu Goru\nMitropolit crnogorsko-primorski Amfilohije kazao je danas da zahtevaju da se crkvi i drugim verskim zajednicama vrati ono što je opljačkano nakon 1945. godine, pa da se nakon toga donese normalan i evropski zakon o verskim zajednicama. Amfilohije je ocenio da je neshvatljivo u savremenoj Evropi da bi sekularna država htela imovinu i hramove crkve. To nije bilo ni u vreme kralja Nikole. Amfilohije je na konferenciji za štampu povodom Crkveno-narodnog sabora koji se u Nikšiću održava 21. decembra, istakao da su zabrinuti što Vlada pokušava da donese anticrkveni zakon protiv crkve koja je temelj Crne Gore i koja je osnovala Crnu Goru. Mitropolit je naglasio da se svake godine prenose mošti Svetog Simeona dajbabskog, navodeći da je to prirodno da se uradi i sa Vasilijem\n13.12.2019 u 20:25\nPODGORICA – Mitropolija crnogorsko-primorska Srpske pravoslavne crkve saopštila je danas da je zapanjena tonom i sadržajem saopštenja vladajuće crnogorske Demokratske partije socijalista (DPS) povodom najave da će mošti Svetog Vasilija Ostroškog biti izložene na saboru u Nikšiću, ocenivši da ono služi zastrašivanju vernika. „To je najbrutalniji primer kako političari vladajuće stranke pokušavaju da život Crkve podrede dnevno-političkoj ideologiji. Izlišno je podsećati da to Ustav ove zemlje izričito zabranjuje”, navodi se u saopštenju mitropolije. Oni su poručili DPS da se okane takvih poruka i da radi ono za šta je izabrana – „da čuva slobodu građana na okupljanje i manifestaciju sopstvenih ubeđenja”. Iz Mitropolije navode da će na svetovasilijevskom saboru u Nikšiću 21.\n13.12.2019 u 13:15\nVećina građana Crne Gore veruje Srpskoj pravoslavnoj crkvi\nPODGORICA - U Crnoj Gori se najviše veruje Srpskoj pravoslavnoj crkvi, vladajućem DPS-u je porastao rejting, a najbolje ocenjeni političari, sa ocenama jedva nešto iznad dvojke, su predsednik i premijer, Milo Đukanović i Duško Marković, pokazalo je najnovije istraživanje CEDEM-a. U trenutku zaoštrene atmosfere u Crnoj Gori zbog vladinog Predloga zakona o veroispovesti, kojem se Mitropolija crnogorsko primorska protivi, zbog namere države da joj oduzme imovinu, istraživanje CEDEM-a je pokazalo da čak 46,4 odsto anketiranih građana najveće poverenje ima u Srpsku pravoslavnu crkvu, dok kanonski nepriznatoj CPC veruje tek 17,6 odsto ispitanih. Više od SPC građani Crne Gore veruju samo sistemu obrazovanja, više od 50 odsto, poverenje u predsednika ima 37, u vladu 36,2, a vojsku 40,6\nPODGORICA - Predsednik Prave Crne Gore, Marko Milačić, reagovao je na kritike crnogorske vlasti koja je, najavu mitropolita Amfilohija da u Nikšić na crkveno-narodni sabor donese mošti Svetog Vasilija Ostroškog, ocenila zloupotrebom u političke svrhe, uz poruku da oni na to nemaju pravo jer je to svetac na čiju imovinu oni danas nasrću. U otvorenom pismu predsedniku i premijeru, Milu Đukanoviću i Dušku Markoviću, dostavljenom Tanjugu, Milačić podseća da je Vasilije Ostroški svetac čiji lik je aktuelni crnogorski predsednik poslednji put video u cetinjskom manastiru na Božić, 90-tih godina, dok je još, kako kaže, „bio svestan, klanjajući se i ljubeći krst u rukama mitropolita Amfilohija”. Istakao je i da verujući narod, predvođen mitropolitom jedine kanonske crkve u Crnoj Gori,\nPODGORICA - Poruka pape Franje da će Zakon o veroispovesti, kome se protivi Mitropolija crnogorsko-primorska, biti potvrđen samo ako se oko njega usaglase sve tri konfesije, digao je ne malu prašinu u Crnoj Gori, premijer Duško Marković je pozvan u Vatikan, a najava mitropolita Amfilohija da će na skup u Nikšiću doneti mošti Svetog Vasilija izazvala je salvu optužbi i uvreda nekanonske CPC na MPC i Beogradsku patrijaršiju. Samo nekoliko sati nakon objavljivanja Papine poruke iz Kabineta crnogorskog premijera je saopšteno da će Marković, na poziv državnog sekretara kardinala Pjetra Parolina boraviti 14. decembra, 10 dana uoči rasprave o tom aktu u parlamentu, u zvaničnoj poseti Svetoj Stolici, gde će razgovarati sa papom Franjom. Kako je saopšteno, ova poseta Markovića je u „funkciji\nPODGORICA - Mitropolit crnogorsko-primorski Srpske pravoslavne crkve Amfilohije izjavio je da ima nameru da oko Božića pozove na, kako je kazao, „bratsku večeru pomirenja”, predstavnike svih političkih partija u Crnoj Gori, bilo da su Albanci, Crnogorci, muslimani, katolici. „Da na tom pomirenju i bratskoj ljubavi gradimo budućnost, i svoju, i svoje dece i Crne Gore, a ne na mržnji, na deobama i svađama, krvoprolićima i onome što je građeno naročito od 1941. godine”, poručio je mitropolit. On se iz manastira Ostrog obratio crnogorskim vlastima, da, kako je naveo, shvate „da ničija nije do zore gorela, i da je svaka vlast od danas do sutra, kao i naši životi”. „Prema tome, ja ih pozivam da se oni sami vrate onom izvornom crnogorstvu, izvornoj Crnoj Gori, i da se oslobode od


17. 12. 2015. FonetKomentari (0)\nTelevizija Best iz Zaječara u saopštenju "najoštrije osuđuje današnji upad u prostorije nepoznatih osoba koji su se predstavili kao inspektori Uprave kriminalističke policije Republike Srbije".\nKako je objavljeno na sajtu ove televizije, "dvojica muškaraca, koji su ušli u televiziju Best, tražili su uvid u dokumentaciju i poslovanje firme, ali bez ijednog naloga suda, tužilaštva ili bilo kog državnog organa".\n"Ova dvojica muškaraca, nisu hteli da daju zaposlenima na televiziji ni da ubeleže podatke sa njihovih legitimacija, kako bi se proverilo da li su oni zaista poslati na službeni zadakat ili je njihov dolazak izrežiran pritisak na medij", ukazuje se u saopštenju.\nRukovodstvo televizije Best, novinari, urednici, snimatelji i svi zaposleni, dodaje se u saopštenju, "smatraju da je ovo još jedan u nizu žestokih pritisaka na slobodu medija i nezavisno izveštavanje televizije, kao i brojna istraživanja koja su novinari pokrenuli".\nPrema saopštenju, "ovo je novo zastrašivanje zaposlenih u televiziji Best i stvaranje atmosfere cenzure i samocenzure".\n"Slobodu govora, nezavisna istraživanja, reportaže, kao i objektivno izveštavanje televizije Best iz Zaječara, neće ućutkati ni jedan policajac", napominje se u saopštenju, "a pogotovo ne oni koji nelegalnim upadima žele da zastraše svakog ko drugačije misli".


NATO i Rusija treba da izbegavaju nepotrebno zaoštravanje odnosa - 29.10.2015, Sputnik Srbija\nNATO i Rusija treba da izbegavaju nepotrebno zaoštravanje odnosa\nNATO i Rusija treba da izbegavaju nepotrebno zaoštravanje odnosa, bez obzira na suprotne stavove, posebno u Siriji, baltičkim zemljama i na Crnom moru, smatra... 29.10.2015, Sputnik Srbija\n08:52 29.10.2015 (Osveženo: 10:18 29.10.2015)\n© Sputnik / Aleksandar Utkin / Uđi u foto-galerijuAleksandar Veršbou\nNATO i Rusija treba da izbegavaju nepotrebno zaoštravanje odnosa, bez obzira na suprotne stavove, posebno u Siriji, baltičkim zemljama i na Crnom moru, smatra zamenik generalnog sekretara NATO-a Aleksandar Veršbo.\n„U našim interesima je da sarađujemo sa Rusijom, ako uspemo da postignemo da se napetost bez potrebe ne povećava. Mi stalno treba da održavamo veliku transparentnost i predvidljivost u odnosima kako bismo izbegli nerazumevanje i sprečili incidente koji mogu da se izbegnu tamo gde se naše snage sudaraju: na Baltiku, Crnom moru ili na nebu iznad Sirije“, izjavio je Veršbo na otvaranju konferencije „NATO i nova spirala krize“ u Madridu, koju je organizovao Kraljevski institut Elkano i Odeljenje za javnu diplomatiju NATO-a.\nPrema mišljenju Veršboa, NATO treba da promeni politiku zaoštravanja odnosa sa Moskvom. O ovoj temi će biti reči na narednom NATO samitu.\n25 Oktobar 2015, 14:10\n„Kako se približava naredni NATO samit u Varšavi u julu, treba da ocenimo dugoročne posledice sadašnje krize u odnosima sa Rusijom i budućnost Alijanse“, rekao je Veršbo.\n„Rusija nije Sovjetski Savez, zatvorena iza gvozdene zavese. Svet je sada drugačiji, integrisaniji i više uzajamno zavisni. Na takav način, pitanje nije da li mi imamo odnose sa Rusijom, već kakav je karakter tih odnosa“, rekao je zamenik generalnog sekretara.\n„U budućnosti, ako nam predstoji nastavak rivalstva sa Rusijom, treba da adaptiramo Alijansu uzimajući u obzir dugoročne perspektive. Treba poboljšati razmenu obaveštajnih podataka, odrediti potencijalna ranjiva mesta, boriti se sa sajber napadima, uključujući saradnju po tim pitanjima sa međunarodnim organizacijama, pre svih sa EU“, rekao je zamenik sekretara NATO-a.


Peskov: Nove sankcije SAD neproijateljski potez\nIzvor: Vostok.rs, 22.Sep.2018, 09:31\n„Imali smo vremena da analiziramo pretnje. A imali smo vremena i da minimiziramo određene rizike koji se nesumnjivo javljaju ovim akcijama Vašingtona“, odgovorio je on novinarima na pitanje da li nove američke akcije mogu da utiču na domaći odbrambeno-industrijski kompleks.\n„Ovi potezi su neprijateljski, recimo, nepredvidljivi i nastavljaju da nanose štetu bilaterlanim odnosima koje se već nalaze u jadnom stanju. Ovde se mogu videti dva faktora. Prvi je nelojalna konkurencija, nečasna konkurencija, pokušaj ovim netržišnim metodama koji su u suprotnosti sa normama i principima međunarodne trgovine, da se potisne glavni konkurent američkih proizvođača sa tržišta, a znate da proizvodnja ruskog vojno-industrijskog kompleksa ne samo da je konkurentna, već često natkonkurentna“, objasnio je Peskov.\nOn je dodao da sankciona histerija nastavlja da dominira u političkim krugovima SAD i ne pruža mogućnost za trezvenu procenu prospekata odnosa između Moskve i Vašingtona.\nRusija namerava da odgovori na jednostrana ograničenja Sjedinjenih Američkih Država na principu reciprociteta, ali će se preduzeti mere koje najbolje odgovaraju interesima zemlje, istakao je Peskov.\nSAD su proširile sankcije Rusiji, stavljanjem na crnu listu 27 fizičkih lica i šest kompanija.\nRadio Slobodna Evropa: Peskov: SAD pokušava da sankcijama istisne konkurenciju


penzioneri Priboj Archives - PPmedia\nJednokratna pomoć penzionerima do kraja godine\nPenzioneri će pre kraja godine dobiti jednokratnu pomoć od 3.000 dinara, najavio je predsednik Srbije Aleksandar Vučić. To, kako je rekao, nije beznačajno i biće u narednih nekoliko dana. “Penzioneri će pre kraja godine, dobiti još jednu jednokratnu uplatu od 3.000 dinara”, rekao je Vučić na konferenciji nakon sastanka sa premijerkom i ministrima o krizi […]\nadminpp033 Нема коментара 24 новембра, 2018 9:21 am\nDo penzije i bez dovoljno staža?\nNedostatak radnog staža, propala firma, više od 50 leta… Ovo je problem koji muči veliki broj ljudi u Srbiji. Oko 250.000 njih stariji su od 65 godina, a prema poslednjem popisu stanovništva u 220.000 domaćinstava bar jedna osoba ne očekuje penzioni ček. Poštar u oko 18.000 domova ne zvoni ni za jednog bračnog druga i […]\nadminpp033 Нема коментара 26 јула, 2018 3:45 pm\nNajniža penzija 7,5 puta manja od najviše\nNajniža penzija u Srbiji iznosi 14.338 dinara i u odnosu na iznos koji mesečno stiže korisniku najvišeg čeka od 106.189 dinara, ona je manja oko 7,5 puta! Razlika je pre primene Zakona o privremenom uređivanju načina isplate penzija bila i veća, čak devet puta. Na spisku Fonda PIO fonda takvih penzionera je 16 i na […]\nadminpp033 Нема коментара 20 априла, 2018 9:02 am


Gubitak Rafinerije nafte 520 miliona KM | Dobrodosli u nasgrad\nGubitak Rafinerije nafte 520 miliona KM\n19/04/2016 by admin\nAkumulirani gubitak Rafinerije nafte Brod na kraju prošle godine iznosio je 520 miliona maraka, neto zaduženost je dva puta veća od kapitala, a ovo preduzeće ima i značajne transakcije sa povezanim licima.\nNa sve ovo ukazala je revizorska kuća Deloitte u revizorskom izvještaju Rafinerije nafte Brod za 2015. godinu, u kojem je Rafineriji dala mišljenje sa rezervom.\nRevizori su, između ostalog, naveli da sposobnost Rafinerije da nastavi poslovanje u skladu sa načelom stalnosti poslovanja zavisi od kontinuirane finansijske podrška matičnog preduzeća „Njeftegazinkora“.\nIstakli su da Rafinerija ne raspolaže dovoljnim iznosom visoko likvidnih sredstava (gotovina i gotovinski ekvivalenti), jer ima problema u kontinuiranom prilivu novčanih sredstava od realizacije usluga koji omogućava da svoje obaveze izmiruje u roku dospjeća.\nDugoročne obaveze Rafinerije iznose 569 miliona maraka i manje su u odnosu na godinu ranije kada su iznosile 596 miliona.\nPoslovanje sa povezanim licima\nIz izvještaja je vidljivo da Rafinerija ima značajan iznos odobrenih kredita od povezanih lica. Samo po osnovu kamata na te kredite prošle godine platili su 32,6 miliona KM.\nOsim toga, Rafinerija do kraja prošle godine nije povukla 118,5 miliona KM po osnovu više ugovora o kreditima sa povezanim pravnim licima.\nUkupna bruto potraživanja preduzeća od kupaca na kraju 2015. iznosila su 37 miliona KM, od čega se čak 27,7 miliona odnosi na potraživanja od povezanog pravnog lica Optima Grupe, a po osnovu potraživanja za uslužnu preradu sirove nafte.\nS druge strane, obaveze Rafinerije prema dobavljačima iznose 38 miliona maraka i bez kamata su. U revizorskom izvještaju je navedeno da Rafinerija ima diversifikovanu politiku plaćanja obaveza prema dobavljačima na način da obaveze prema povezanom licu Optima Grupi ne izmiruje u redovnim obračunskim periodima, što za posljedicu ima da u protekla četiri izvještajna perioda imaju neizmirene oabeveze prema Optimi.\n„Prosječan period plaćanja ukupnih obaveza prema dobavljačima u 2015. godini je bio 293 dana, a najznačajniji uticaj na to je imalo neredovno izmirenje obaveza prema Optimi“, navodi se u izvještaju.\nRevizori su upozorili i da Rafinerija ima značajne transakcije sa povezanim pravnim licima te da iako njeno rukovodstvo smatra da posjeduju dovoljnu i adekvatnu prateću dokumentaciju u vezi sa transfernim cijenama, postoji neizvjesnost da se zahtjevi i tumačenja poreskih i drugih organa razlikuju od tumačenja rukovodstva.\n„Rukovodstvo društva smatra da eventualna različita tumačenja neće imati materijalno značajnih posljedica po finansijske izvještaje“, navodi se u revizorskom izvještaju.\nRafinerija zaradila pet miliona KM neplaćajući porez\nRafineriji je odobren i reprogram poreskih obaveza koje iznose 73,5 miliona KM i na koje ne plaća kamatu.\nInicijalni Ugovor o reprogramu je potpisan dana 18. avgusta 2008. godine, i odnosi se na reprogram neizmirenih obaveza sa stanjem na dan 19. septembra 2007. godine, po kojem se reprogramirane poreske obaveze moraju izmiriti u 60 jednakih mjesečnih rata odnosno do 1. jula 2016. godine, uz grejs period od četiri godine. Novim Rješenjem Poreske uprave Republike Srpske Rafineriji je produžen rok za plaćanje reprogramiranih poreskih obaveza sa devet na dvanaest godina odsnosno do 1. jula 2019. godine, uz povećanje grejs perioda sa četiri na sedam godina.\nU izvještaju je navedeno i da Rafinerija je u 2014. godine kupila obveznice Republike Srpske, sa kojima je, na osnovu rješenja platila po tri rate reprograma u 2014. i 215. godini. Na ovaj način je Rafinerija zaradila 4,9 miliona KM, na razlici između tržišne i fer cijene.\nSve u službi Optime\nRafinerija je lani od prodaje robe u zemlji ostvarila 6,7 miliona KM prihoda, a oni se u najvećem dijelu, odnosno 6,69 miliona odnose na prihode ostvarene prodajom mazuta „Toplani“ Banjaluka i „Toplani“ Prijedor. Taj mazut je nabavljen od povezanog pravnog lica Optima Grupa.\nPrihodi od prodaje učinaka povezanim pravnim licima iznosili su 83,48 miliona KM, i u najvećem dijelu, u iznosu od 83,46 miliona odnose se na prihod ostvaren od uslužne prerade sirove nafte u ime i za račun povezanog pravnog lica Optima Grupa.


Vlasenica : Ekologija i turizam mogući projekti za fondove EU\nOvaj mjesec 7710\nsreda, 29 novembar 2017 13:08\nVlasenica - U radnoj posjeti opštini Vlasenica ove sedmice je boravio slovenački političar, predstavnik Zelenih u Evropskom parlamentu, dr Igor Šoltes koji je sa načelnikom opštine Vlasenica Miroslavom Kraljevićem i njegovim saradnicima razgovarao o realiazaciji projekata iz oblasti ekologije.\n"Evropa je zainteresovana da sredstva namijenjena zapadnom Balkanu usmjeri u projekte ekologije i održivog razvoja. Potrebno je ostvariti što više kontakata sa predstavnicima EU i iz kog fonda i u okviru kojih projekata se može obezbijediti najviše sredstava za razvoj ovog kraja i otvaranje novih radnih mjesta" izjavio je Šoltes.\nNačelnik opštine Vlasenica Miroslav Kraljević upoznao je slovenačkog parlamentarca sa turističkim potencijalima kojima opština raspolaže. "Pomenuli smo ovdašnje planine, vodotokove, jezera i sve što Vlasenica ima. Tražimo partnere koji će nas podržati u razvojnim planovima kako bismo Evropi predstavili turistički potencijal", rekao je Kraljević.\nNačelnik Kraljević se osvrnuo i na ispitivanja ozona koja su vršena na prostoru Igrišta i Javor planine, ističući neiskorištenost potencijala čistog vazduha na području Vlasenice.\nPoslednje ažurirano sreda, 29 novembar 2017 13:11


BiH će za četiri godine dobiti novi gasovod - Akta.ba\nBiH će za četiri godine dobiti novi gasovod\n31.05.2019. 12:38 / Izvor: Akta.ba\nBiH bi za četiri godine trebala dobiti plin preko Južne interkonekcije, Bosna i Hercegovina i Hrvatska. BH-Gasa i Evropske banke za obnovu i razvoj (EBRD) objavili opštu obavijest za odabir Konsultanta za izradu Studije izvodljivosti i Studije uticaja na okolinu i društvo.\nKako je nedavno kazao medijima direktor BH Gasa, Jasmin Salkić tender će biti realiziran putem EBRD-a, a najbolji ponuđači bi trebali biti poznati početkom augusta ove godine, kada bi trebala početi i izrada ove dvije studije.\nPočetkom augusta bi trebala početi i izrada idejnog projekta za južnu interkonekciju, koji će uključivati i elaborat eksproprijacije zemljišta na trasi gasovoda.\nInače, Južna interkonekcija podrazumijeva izgradnju gasovoda na dionici Zagvozd-Posušje-Novi Travnik/Travnik s odvojkom za Mostar.\nOvim gasovodom bi se trebao osigurati drugi izvor snabdijevanja FBiH tim energentom, kako više ne bi zavisila isključivo od ruskog gasa i transporta kroz Srbiju i Republiku Srpsku..\nJužna interkonekcija bi trebala biti duga ukupno 160 kilometara, od čega bi 114 kilometara bio dug gasovod od Zagvozda do Travnika, a 46 kilometara odvojak za Mostar.\nUkupna cijena izgradnje trebala bi iznositi 100 miliona eura. Očekuje se da bi prvi kubni metri gasa putem ovog gasovoda u BiH trebali biti dopremljeni 2023. godine.\nPodsjećamo, da je na nedavno održanoj Godišnjoj skupštini EBRD-a u Sarajevu zvanično je potpisan ugovor između USAID-a, EBRD-a i BH-Gasa o dodjeli 500.000 američkih dolara, odnosno oko 875.000 KM, grant sredstava namijenjenih za izradu studija izvodljivosti i uticaja na okoliš.\nU Briselu predstavljen napredak projekta Južne interkonekcije BiH - RH\nNesi: Ispravna odluka o povećanju akciza na gorivo\nBjelica: Opštini Sokolac potreban sistem daljinskog grijanja\nGrađani Sarajeva neće snositi troškve nastale povećanjem cijene gasa\nZavrnut ventil: Količine plina za Sarajevo dovoljne još za sutra\nUvesti strožije sisteme i spriječiti gradnje koje utječu na protok zraka\nEBRD za puteve u RS osigurao 351 milion eura\nEBRD u 2019. planira BiH odobriti 300 miliona eura


Preplaćena cena boravka dece u vrtićima, Niš vraća 140 miliona! - juGmedia\nNIŠ – Rebalansom budžeta grada koji je usvojilo Veće grada Niša omogućena je isplata 194 miliona dinara za dokapitalizaciju JKP „Gorica“ i 60 miliona dinara roditeljima koji su više od propisanog iznosa plaćali boravak dece u ustanovi „Pčelica“.\nGradonačelnik Niša Zoran Perišić rekao je da roditelji koji su skoro tri godine plaćali više „Pčelici“ ne moraju da brinu da li će dobiti novac natrag.\n„Roditeljima koji su podneli zahtev za vraćanje para već smo iz gradske kase isplatili 80 miliona dinara. Sa novih 60 miliona, biće isplaćena ukupna suma od 140 miliona dinara“, izjavio je Perišić na konferenciji za novinare održanoj posle sednice Gradskog veća.\nPerišić je rekao da je rebalans budžeta bio nužan kako bi bio napravljen pravni osnov za dokapitalizaciju JKP „Gorica“ sa još 194 miliona dinara.\n„Tom preduzeću smo u poslednjih dvadesetak dana već uplatili izmedju 70 i 80 miliona dinara“, naglasio je Perišić.\nZbog dugova u koje je zapala „Gorica“ zaposlenima u ovom preduzeću plate su kasnile čitavih devet meseci, a šezdesetak radnika pogrebnog sektora je, u znak protesta, skoro dve nedelje spavalo u kapeli na groblju.\n01.07.2016. u 20:09\nDa platite nego sta jer ste te pare ukrali od nas


Mitrović: Cilj tarifnog sistema spasavanje javnog prevoza, penzioneri zahtevaju novi cenovnik - Grocka Info\nNaslovna Vesti Gradske vesti Mitrović: Cilj tarifnog sistema spasavanje javnog prevoza, penzioneri zahtevaju novi cenovnik\nMitrović: Cilj tarifnog sistema spasavanje javnog prevoza, penzioneri zahtevaju novi cenovnik\nBEOGRAD – Gradska organizacija penzionera Beograda (GOP) uputila je danas zahtev odbornicima Skupštine grada da pripreme novi, pravedniji tarifni sistem gradskog prevoza i da se ograde od postojećeg, “koji ruši civilizacijski dostignuti nivo zaštte starih ljudi”.\nGOP zahteva da prenzionerska udruženja budu uključena u donošenje novog cenovnika, za koji smatra da nije moralan, jer su oni koji imaju veće penzije, nekada imali veće plate i izdvajali više za poreze i doprinose Gradu, pa samim tim i prevoznicima.\nGOP ističe da se sadašnjim tarifnim sistemom nipodaštava Statut Beograda u pogledu zaštite starih i da se uvodi novi sistem vrednosti, izražen usključivo u finansijskim mogućnostima penzionera, što je za svaku osudu.\nBEOGRAD – Direktor Direkcije za javni prevoz Beograda Uglješa Mitrović izjavio je danas da je cilj novog tarifnog sistema spasavanje javnog prevoza i da je rešenje da oni građani, koji svakodnevno koriste prevoz, počnu da kupuju mesečne karte.\nJavni prevoz je potpuno urušen, jer se milijarda dinara mesečno iz gradske kase dotira gradskom prevozu, a potrošnja goriva na mesečnom nivou je pet miliona litara, rekao je Mitrović u Jutarnjem programu TV Pink.\nMitrović je istakao da je novi tarifni sistem pravedniji od prethodnog, jer je pojevtinjen ogroman broj karata, pa tako penzioneri sa penzijama do 10.000 dinara neće plaćati ništa, a oni koji primaju od 10.000 do 25.000 plaćaće isto, odnosno 407 dinara godišnje.\nOni penzioneri koji imaju penzije od 25.000 do 50.000 dinara plaćaće 990 dinara mesečno, precizirao je Mitrović i najavio da će primena početi od 1. februara.\nPenzioneri koji primaju penziju veću od 50.000 dinara plaćaće od 1. marta 1.495 dinara, najavio je Mitrović i dodao da je cilj stabilan prihod i obnova fonda vozila, jer je star više od 10 godina.\nOn je objasnio da je “bitno da se građani jave na 14 šaltera u Beogradu”, pri čemu ne moraju ni lično dođu, nego mogu i da pošalju nekoga da ostavi ček da bi se to unelo u sistem, jer “nikakvih zamena kartica nema, sve se radi softverski”.\nMitrović je naveo da je po stupanju na dužnost pre godinu dana zatekao situaciju da je šverc u javnom gradskom prevozu iznosio više od 60 odsto, a da je pojačanom kontrolom smanjen broj švercera.\nOn je istakao da je 200 kontrolora u javnom gradskom prevozu nedovoljno za Beograd i da će zato biti povećan broj komunalnih policajaca kako bi se popravila kontrola.\nPrethodni tekstPogledajte najnovije snimke lomljenja česnice u Grockoj i vatrometa u Kaluđerici i Grockoj\nSledeći tekstPogledajte kako danas izgleda ,,Budimir Trajković” nekada najpopularniji tinejdžer stare Jugoslavije


RTCG - Radio Televizija Crne Gore - Nacionalni javni servis :: Hronika :: Milošević uhapšen zbog slučaja Kruščić\n26. 02. 2020. 16:33 >> 20:48 1\nPRVO PUŠTEN DA SE BRANI SA SLOBODE\nMario Milošević pušten je da se brani sa slobode, nakon što je prethodno sudija za istragu Miroslav Bašovič odbio prijedlog tužioca Željka Tomkovića da mu odredi pritvor, zbog sumnje za saučesništvo u ubistvu Cetinjanina Radomira Đuričkovića. Kako nezvanično saznaje TVCG, Milošević je odmah zatim, ponovo uhapšen zbog slučaja Kruščić.\nMilošević je nakon saslušanja sproveden na informativni razgovor u Centar bezbjednosti Podgorica, posle čega je ponovo zadržan zbog sumnje da je direktni izvršilac ubistva Kruščića.\nMilošević je juče oko 14 časova pušten na slobodu, ali su ga na kapiji spuškog zatvora uhapsili policajci. Njemu je juče istekla zatvorska kazna zbog ilegalnog posjedovanja oružja, pa je formalno morao proći kroz zatvorsku kapiju.\nUbrzo je, međutim, ponovo uhapšen i uz jake mjere obezbjeđenja sproveden na saslušanje u Više državno tužilaštvo, gdje se zadržao nepuna tri sata.\nViše državno tužilaštvo sumnjiči Miloševića i za ubistvo Miodraga Kruščića i saučesništvo u ranjavanju novinarke “Vijesti” Olivere Lakić.


Ko izbore u Srbiji neće, a ko im se nada? - Sputnjik Srbija\n16:52 16 Jul 2020\n16:15 28.12.2015 (osveženo 13:52 29.12.2015) Preuzmite kraći link\nU Srbiji će 2016. godina svakako biti izborna, bar kada je reč o lokalnim i pokrajinskim izborima. Ono što je u domenu spekulacija je da li će građani na vanrednim izborima birati novi saziv republičkog parlamenta ili će se premijer Srbije možda odlučiti za rekonstrukciju Vlade.\nMišljenja su podeljena — dok se neke političke partije nadaju izborima na svim nivoima, druge tu „ništa ne bi dirale“.\nZoran Babić, šef poslaničke grupe Srpske napredne stranke u Skupštini Srbije, jedan je od najglasnijih zagovornika vanrednih parlamentarnih izbora, a kao glavni argument navodi ekonomičnost.\n„Te izbore ćemo obaviti po gotovo istim troškovima uz lokalne i pokrajinske, pa nećemo stvarati dodatne troškove za budžet i građane Srbije. Neophodno je da objedinimo izbore i da građani kažu šta misle o svakoj od naših politika i o našem delovanju, a da nakon toga svi zajedno zasučemo rukave i krenemo da radimo u interesu građana“, kaže Babić za Sputnjik.\nRezultate izbora za vlast u Vojvodini i na lokalu, kaže, ne želi da prognozira.\n„Očekujem da ljudi u Srbiji masovno izađu na izbore i da se tu izmere iskrenost, poštenje i rezultati. Očekujem da mere i biraju između zalaganja Aleksandra Vučića, koji traži marljivost od svojih saradnika i građana, i učinkovitosti Bojana Pajtića, koji po dvadesetak dana ne dolazi na posao“, kaže Babić.\nPrema rečima Đorđa Milićevića, šefa poslaničke grupe Socijalističke partije Srbije, ta stranka smatra da je rad Vlade prepoznat i priznat ne samo od strane građana, već i od strane međunarodnih predstavnika i institucija, te da nema razloga za raspisivanje vanrednih parlamentarnih izbora.\n„Ciljevi i načela proklamovani u ekspozeu predsednika Vlade u potpunosti se ostvaruju, pa mislimo da hrabre i uspešne reformske poteze ne treba prekidati vanrednim parlamentarnim izborima, jer bismo izgubili dragoceno vreme. SPS o tome ne odlučuje, kao ni o eventualnoj rekonstrukciji Vlade. Ta odluka je na premijeru i mi ćemo je poštovati kakva god da bude“, objašnjava Milićević za Sputnjik.\nIako misli da je vreme da Demokratska stranka ode sa vlasti u Vojvodini, Milićević kaže da će SPS o predizbornim koalicijama u severnoj srpskoj pokrajini i na lokalu razgovarati kada ti izbori budu raspisani.\n„Smatramo da vodimo ozbiljnu i odgovornu politiku, bez obzira na to da li se nalazimo u vlasti ili opoziciji u nekim lokalnim sredinama, i da građani taj doprinos prepoznaju. SPS je sa svojim predizbornim koalicionim partnerima PUPS–om i JS–om i ranije dobijao veliku podršku građana na lokalnim i pokrajinskim izborima i verujemo da će tako biti i ubuduće“, kaže šef poslaničke grupe socijalista.\nI Balint Pastor, šef poslaničke grupe Saveza vojvođanskih Mađara u Skupštini Srbije, smatra da su vanredni parlamentarni izbori suvišni, jer je vladajuća većina u republici stabilna.\n„Mislimo da bi trebalo nastaviti rad na održanju stabilnosti države i društva, a to je moguće jedino ako nema većih političkih turbulencija. Stabilnost i uređenost institucija cene i strani investitori i zato verujemo da, ukoliko ne bude nekih vanrednih okolnosti na političkoj sceni Srbije, nema potrebe za vanrednim parlamentarnim izborima“, kaže Pastor čija je partija na republičkom nivou u savezu sa SNS–om, a u Vojvodini sa Demokratskom strankom i Ligom socijaldemokrata Vojvodine.\nKao pobednika lokalnih i pokrajinskih izbora Pastor vidi SNS.\n„Ono što je za nas mnogo bitnije je da kao stranka mađarske nacionalne manjine postignemo dobar rezultat u opštinama u kojima naša zajednica tradicionalno živi. Kao i do sada, na pokrajinskim i lokalnim izborima nastupaćemo samostalno, a nadamo se podršci birača jer smo pokušavali da budemo glas razuma, pošteni i principijelni, i mislim da što se toga tiče imamo i rezultate“, kaže Pastor za Sputnjik.\nMarko Đurišić, šef poslaničke grupe „Boris Tadić“, čiji su članovi Socijaldemokratska stranka, Zajedno za Srbiju i Zeleni Srbije, ubeđen je da će vanredni izbori za republički parlament biti održani zajedno sa lokalnim i izborima u Vojvodini.\n„Mislim da je to jedini način, pre svega za vladajuću stranku, da pokuša da popravi rezultat na lokalnim i pokrajinskim izborima, i da iskoristi priliku i odvrati pažnju građana od problema sa kojima se svakodnevno suočava zbog nesposobne Vlade. Vladajuća stranka je uljuljkana istraživanjima prema kojima navodno imaju podršku građana veću od 50 posto i kada se otvore glasačke kutije biće neprijatno iznenađeni osvojenim brojem glasova“, tvrdi Đuričić za Sputnjik.\nOn veruje da će na predstojećim izborima opozicione stranke, uključujući SDS, napraviti mnogo bolji rezultat nego što to prognoziraju istraživanja javnog mnjenja.\n„Ono što građani očekuju je da postoji alternativa vlasti. Mi smo svesni da sami ne možemo da budemo alternativa, pa smo počeli da pravimo opozicioni blok. Taj proces nije završen, gledaćemo da sa svim srodnim strankama do izbora napravimo dogovore i da zajedno nastupimo, kako bismo posle izbora bili u poziciji da formiramo vlast“, kaže Đuričić.\nparlamentarni izbori, Vučić, parlament, Vojvodina, izbori, Srbija


APV FINANSIRA I SUFINANSIRA PROJEKTE U OBLASTI ENERGETSKE EFIKASNOSTI - Radio Dunav\nUprava za kapitalna ulaganja objavila je javni konkurs za finansiranje i sufinansiranje projekata na teritoriji Vojvodine u oblasti energetske efikasnosti za koji je obezbeđeno ukupno 90.000.000.00 dinara.\nLokalnim samoupravama je omogućeno da na konkursu obezbede sredstva neophodna za rekonstrukciju, sanaciju ili adaptaciju javne rasvete, postrojenja za proizvodnju toplotne energije, termičkih omotača i termotehničkih sistema u objektima, kao i izgradnju postrojenja za korišćenje obnovljivih izvora energije, a neophodan uslov je da su objekti u javnoj svojini na teritoriji Vojvodine.\nJavni konkurs za finansiranje i sufinansiranje projekata trajaće do 7. aprila do 16 sati. Detaljne informacije o objavljenim konkursima, načinu i rokovima prijave, mogu se pronaći na internet prezentaciji Uprave za kapitalna ulaganja AP Vojvodine (www.kapitalnaulaganja.vojvodina.gov.rs).\nTagged oblast energetske efikasnosti sufinansiranje i finansiranje projekata Uprava za kapitalna ulaganja Vojvodine\nAPATINSKI I SONĆANSKI KARATISTI NA USKRŠNJEM TURNIRU U BAČU\nOctober 19, 2020 Прегледано 5.949 пута\nOctober 18, 2020 Прегледано 4.221 пута


Sednica Skupštine 3. aprila\nU Prištini je u subotu uveče (3. aprila) nakon dva pokušaja prvog kruga glasanja prekinuta vanredna sednica Skupštine Kosova za izbor predsednika države, za šta su kandidovani ispred Pokreta Samoopredeljenje, Vjosa Osmani i Nasuf Bejta.\nSednica je prekinuta zbog nedostatka kvoruma sednica i biće nastavljena u nedelju (4. aprila) u 17 sati, saopštio je predsedavajući Skupštine Gljauk Konjufca (Glauk Konjufca).\nPoslanici opozicionog Demokratskog saveza Kosova (DSK) Avdulah Hoti, Driton Seljmanaj (Driton Selmanaj) i Agim Veljiu (Agim Veliu) prisutni su u sali ali odbijaju da glasaju jer se provite kandidaturi Vjose Osmani.\nUkoliko se u prva dva kruga glasanja ne izabere predsednik organizuje se i treći krug u kome predsednik može biti izabran 61. glasom, ali je svakako potreban kvorum od 80 poslanika.\nPrethodno je vršilac dužnosti predsednika Demokratske partije Kosova (DPK) Enver Hodžaj (Enver Hoxhaj) rekao da se njegova stranka protivi izboru Vjose Osmani za predsednicu Kosova jer smatra da Osmani nije osoba koja će ujediniti narod Kosova.\n„Ova sednica je ponižavajuća jer je Kurti odlučio da Osmani imenuje za predsednika. Ona se ne bira, postavlja je Kurti i šalje u predsedništvo kako bi imao apsolutnu kontrolu“, rekao je Hodžaj.\nDodao je da su on i poslanik DPK Bedri Hamza došli na vanrednu sednicu samo kako izneli svoj stav po pitanju izbora predsednika. Oni su potom napustili salu i ostalo je 82 poslanika iz redova Samoopredeljenja, DSK i manjinskih nesrpskih zajednica.\nOsam poslanika iz redova nesrpskih manjinskih zajednica su pre početka sednice saopštili da će glasati za izbor predsednika, odnosno za Vjosu Osmani. Inače, manjinske nesrpske zajednice imaju ukupno deset poslaničkih mesta u Skupštini Kosova ali poslanik Romske Inicijative i Jedinstvene goranske zajednice ne prisustvuje izboru predsednika. Vanrednoj sednici ne prisustvuju ni poslanici Srpske liste, koja je dobila deset mesta u Skupštini Kosova rezervisanih za srpsku zajednicu.\nMoguća ustavna kriza\nEugen Cakolli iz Demokratskog instituta Kosova koji prati rad Skupštine za Radio Slobodna Evropa (RSE) ocenio je da, nakon ovakvih dešavanja u Skupštini, Kosovo ulazi u nepoznatu ustavnu krizu. Prema njegovim rečima, prva runda glasanja nije iscrpljena jer do sada učešće u glasanju nije uzelo potrebnih 80 poslanika. Kako dodaje, ukoliko se ne osigura 80 glasova u glasačkoj kutiji, a koji su potrebni u prvoj rundi, glasanje može da se beskonačno ponavlja, do krajnjeg roka, a to je 5. maj, kada ističe mandat predsedniku države.\n„Nakon 5. maja, Skupština Kosova ne može da se sastane i nakon toka predsedniku na jedan način ističe ustavni mandat. Ukoliko se do 5. maja ne izabere predsednik, onda ulazimo u ustavni mrak jer nećemo imati instituciju koja treba raspisati izbore“, navodi on.\nKako navodi, predsednik Skupštine Gljauk Konjufca ne može da vrši dužnost predsednika Kosova, dok Skupština i Vlada nemaju ustavno pravo da raspišu izbore, čime se ulazi u ustavnu neizvesnost.\nDio poslanika protivi se izboru Vjose Osmani (na fotografiji)\nPovučene izmene Zakona o izborima\nDemokratski savez Kosova (DSK) Ljumira Abdidžikua (Lumir Abdixhiku), koji je ranije saopštio da će ta partija učestvovati u procesu izbora predsednika, je potom u petak naveče zatražio od premijera Aljbina Kurtija (Albin) da odustane od izmena Izbornog zakona i "ucene opozicije". U suprotnom, rekao je Abdižiku, Kurti namerno šalje zemlju na vanredne izbore.\nU međuvremenu, vršilac dužnosti predsednika Kosova Gljauk Konjufca je poručio da dobio garancije od premijera Kosova Aljbina (Albin) Kurtija i kandidatkinje Samoopredeljenja za predsednicu Vjose Osmani, da će izmene Zakona o izborima biti deo procesa dijaloga između vlasti i opozicije.\n„Nakon jasne volje, koju je opozicija sinoć izrazila svojim glasanjem u Skupštini Kosova, ne preostaje ništa drugo nego da se osigura da većina neće preduzimati nikakve korake bez konsultacija sa opozicijom a da opozicija ne bojkutuje proces izbora predsednika, kako bi se izbegli novi izbori", rekao je Konjufca u subotu nakon sastanka sa Kurtijem i Osmani.


Pejović s poslanicima CDU-a: Vidljiv napredak Crne Gore\nčetvrtak, 13 april 2017 16:33\nPredsjednik Komisije za međunarodne odnose, evropske i evroatlantske integracije GO DPS-a Aleksandar Andrija Pejović razgovarao je danas s poslanicima kluba Demohrišćanske partije u pokrajinskim parlamentima Hesena i Brandenburga, Manfredom Pencom i Gordonom Hofmanom.\nSagovornici su razmijenili mišljenje o napretku Crne Gore u procesu pristupanja EU, te aktuelnoj ekonomskoj i političkoj situaciji u zemlji.\nPredsjednik Komisije Aleksandar Andrija Pejović je upoznao goste s tekućim i planiranim aktivnostima u pregovaračkom procesu, istakavši punu posvećenost Vlade da u planiranim rokovima i efikasno zaokruži sveobuhvatan proces reformi koje će Crnoj Gori osigurati mjesto u NATO-u i EU. Na toj liniji je upoznao sagovornike s prioritetima Vlade u narednom četvorogodišnjem periodu, s fokusom na dalji rad na jačanju vladavine prava, unapređenju ekonomskog rasta, reformi javne uprave i snaženju administrativnih kapaciteta za obaveze iz budućeg članstva u EU.\nPoslanici CDU su istakli da su rezultati procesa integracije u EU i NATO u Crnoj Gori svakim danom sve vidljiviji i istakli podršku za nastavak reformskih aktivnosti u svim oblastima prenijevši uvjerenje da će oni doprinijeti daljem političkom, ekonomskom i ukupnom društvenom napretku Crne Gore. U okviru razgovora, poslanik pokrajinskog Parlamenta Hesena Manfred Pentz je saopštio svoje mišljenje, da bojkot Parlamenta ne odgovara demokratskim principima i da posmatrano iz svog ugla to ocjenjuje neprihvatljivim.


15.000 Japanaca u domovima za stare bez licence - Penzin\nPočetna Magazin Godine 15.000 Japanaca u domovima za stare bez licence\nJapanski domovi za stare koji poseduju uredne licence za rad kao potvrdu ispunjenih standarda naplaćuju između 200 i 300 hiljada jena mesečno (od 1.600 do 2.400 evra).\nMeđutim, krajem aprila, Ministarstvo zdravlja, rada i socijalne zaštite Japana objavilo je da je samo u 2015. godini zabeleženo 1.650 ustanova koje ne poseduju potrebne dozvole (broj je kasnije smanjen na 1.627 nakon korekcija koje su stigle iz lokalnih samouprava).\nOvi domovi imaju smeštajne kapacitete za 22.714 osoba, a najmanje 15.209 osoba živelo je u ovim ustanovama tokom 2015. godine. Broj je verovatno i veći ali neke lokalne samouprave i nemaju precizne podatke.\nUstanove uglavnom ne zadovoljavaju standarde za širinu hodnika, nemaju prskalice i sisteme za gašenje požara, itd. Neke ustanove imaju alarme za požar, ali u realnim okolnostima neposredne opasnosti od njih je slaba vajda s obzirom da se radi o teško pokretnim ili nepokretnim osobama.\nOno što zapravo najviše brine jeste veliki broj starih koji završavaju u ovakvim domovima jer nemaju nikud drugde. To znači da o njima nema ko da se stara pa postoje brojni slučajevi zlostavljanja i zloupotreba.\nKako bi se što više ovakvih ustanova uvelo u sistem, vlada je naložila popuštanje u standardima još u julu 2015. godine, i dala preporuku lokalnim samoupravama da ih integrišu u svoj nadzor iako nisu ispunjeni svi standardi.\nOvo je samo pokušaj da se stanje koliko-toliko kontroliše, a čak je i jedan zvaničnik izjavio kako ovakvih domova za stare sigurno ima daleko više ali da ne mogu da se bave svima jer nemaju osoblja i mogućnosti da reaguju u svim slučajevima, piše Japan Times.\nTags:domovi za stareJapanstari